Eskola 2.0 programaren aplikazioa - Gaiak - Euskonews\nLehen Hezkuntzako gelak digitalizatzeko Eskola 2.0 programak berebiziko garrantzia du Eusko Jaurlaritzarentzat. Isabel Celaak zuzentzen duen Sailak hezkuntzaren modernizazio teknologikoa eta berrikuntza metodologikoa helburu dituzten neurrien barruan diseinatu du programa hori.\nEskola 2.0 programak, “azken urteotako hezkuntza programarik handienetakoa” denak, gelen digitalizazioa planteatzen du, hezkuntza alorrean kultur eta metodologia aldaketa bultzatzeko. Haren bitartez, ikasturte honetan miniordenagailu bat emango zaio Euskal Herriko Lehen Hezkuntzako 5. mailako ikasle bakoitzari, eta 940 gela ingurutan, ordenagailuak kargatzeko eta biltegiratzeko armairua jarriko da, haririk gabeko lotune batekin eta bideo proiektagailua eta bozgorailuak izango dituen arbel digital batekin batera. Euskadiko eskolako parke informatikoaren barruan emango den jauzi garrantzitsua da, kontuan izanik ikasturte hasieran 100 ikasleko 12 ordenagailu baino gutxiago zirela eta orain, berriz, ia 18 izango direla.\nHezkuntza Sailak komunikazio arloko teknologia digitalez hornitzea baino zerbait gehiago nahi du. Eskola 2.0 programarekin, ordenagailu kopurua eta Interneteko lotuneak gehitu egingo dira, baina batez ere, teknologia horiek ikasteko eta irakasteko prozesuaren muinean txertatuko dira. Hezkuntza Sailaren Kudeaketa zuzendaria eta programaren koordinatzailea den Carlos Crespo jaunaren hitzetan, “gela arrunta informatizatuko da eta irakaskuntza mundu digitalizatura zabalduko da”. Crespok gogoratu duenez, “ordenagailuek eta Internetek ez dute jakintzarik sortzen, informazioa prozesatu besterik ez dute egiten”, eta gehitu duenez, “jakintza, neurri handi batean, pertsonaren eta makinaren arteko interakzioaren bitartez sortzen da”. Hori dela eta, Eskola 2.0 planifikatzen duen lantaldeak uste du programak arrakasta izan dezakeela, protagonista nagusiak kontuan hartzen badira, hain zuzen ere irakasleak eta ikasleak.\nIkasleek nabarituko dute aldaketa, batez ere. Aurreko sisteman, ikasleak ikasgela batetik bestera ibiltzen ziren teknologia berriak lantzeko, “informatika gela” izenekora joan behar baitzuten teknologia berriak erabili ahal izateko; orain, berriz, ohiko lanlekua digitalizatuko da. Gainera, dagoenekoz digitalizatua dagoen gela arrunt horretan, kontsola handi eta mugiezineko talde informatikoetan, gehienetan kopuru aldetik eskasak zirenetan oinarritutako sistema alde batera uzten da, ikasle bakoitzak izango duen eskuko miniordenagailuan egituratutako sistema hartzeko.\nArgazkia: Jim Sneddon.\nBatak besteari emandako prestakuntza\nIrakasleei dagokienez, eta lehenengo aldia da, guztiak sartzen dira programan, informazioaren teknologietan duten gaitasunak edo haietara duten gertutasuna kontuan izan gabe; guztiak dira Hezkuntza Sailaren prestakuntzaren helburu.\nEskola 2.0 programak geletara material informatikoa iritsi aurreko prestakuntza plana egitea ekarri du berekin, batzuek besteei irakatsiz martxan jarri dena ikasturte hasiera-hasieratik. Lehenik eta behin, lau pertsonako lantaldea osatu zen, irailean, lehenengo planak antolatzeko; ondoren, teknologian adituak diren berritzeguneetako (irakasleak aholkatzeko eskualdeko zentroak) dinamizatzaileak deituak izan ziren eta, azkenik, urrian, Lehen Hezkuntzako 5. mailako irakasle-tutore guztien prestakuntza saioak hasi ziren eta baita gela horietan ohikotasunez irakasten duten Ingeleseko eta Pedagogia Terapeutikokoena ere.\nPrestakuntzaren edukiei dagokienez, hiru dira osatu diren prestakuntza blokeak; guztiak era praktikoan garatu dira, maila ezberdinak kontuan izanik, eta “arituz ikasi” printzipioa oinarri hartuta. Lehenak ofimatikako sistema eragileetako eta Interneteko oinarrizko gaitasunak lantzen ditu; bigarrenak arbel digital interaktiboaren erabilera didaktikoari heltzen dio, eta hirugarren moduluak, Interneterako eta 2.0 webaren mundurako sarbidea eta ikasgelan duten aplikazioa jorratzen ditu.\nEskola 2.0 programaren arduradunek oso garbi daukate irakaslearen eta ikaslearen artean pantaila bat tartekatzeak aldaketa nabariak ekarriko dituela, baina baita ere, aldaketa horiek ez dutela esan nahi teknologia berriak aurreikusten dituen edozein planteamendu egokia izango denik. Esperientzia honetako ikasleekin lantzeko planifikatu diren proiektu telematiko kooperatiboak dira lortu nahi den aldaketa metodologikoaren adibide.\nMartxan jarritako prestakuntzak ez du etenik izango material informatikoa iristen denean, eta horrek etengabe lan egiteko gaitasuna emango die irakasleei, elkarlanarekin era egokiagoan eta ikaslearen ikaskuntzaren banakotasunarekin bat etorriz.\nEskuko ordenagailu berri guztiek Interneterako konexioa daukate eta 5. mailako ikasgela guztietan wifi antenatxo bat jarriko da, ikastetxeko “zerbitzariarekin” konektatuta egongo dena eta, ondorioz, bere komunikazio taldearekin. Lan egiteko era horrek, beti gelako arduradunaren kontrolpean egongo denak, intrusioak eragozten ditu eta bertako edozein puntutatik Internetera sartzeko aukera ematen du.\nTeknologia horren erabilera, gaurko gizartean oso zabaldua badago ere, dituen ustezko arriskuei buruzko iritzi alarmistekin batera iritsi da. Hezkuntza Sailak adierazi duenez, segurtasun protokolo eta araudi guztiak zuhurtasunez betetzen ditu. Gainera, Sailaren arduradunek gogoratu dutenez, aurretik ere egon dira esperientziak antzeko taldeekin eta ez dute inolako arazorik eman.\nHezkuntza Sailak haririk gabeko konexioaren ekarpena azpimarratzen du. Izan ere, eskolako espazioa eta denbora aldatu eta malgutzea ahalbidetzen du, edozein momentutan, banaka edo talde txikitan, baita, arbel digitalaren aurrean, talde handitan ere lan egiteko aukera emanez.\nHezkuntza Sailaren egungo arduradunak jakitun dira oso material didaktiko gutxi dagoela programa aurrera eramateko, bereziki euskaraz. Hori dela eta, norabide askotako jarduera plana ezarri dute, euskal ikasleen hezkuntza-eduki digitalak gehitzeko.\nGaur egun Internetek, ikasgelan erabiltzeko material asko eskaintzen badigu ere ingelesez, (gutxiago gazteleraz), euskaraz oso material didaktiko gutxi dago. Hori dela eta, dagoen materialaren zerrenda egin da, erakunde ezberdinekin hitzarmenak sinatu dira, hezkuntzan erabilgarriak izan daitezkeen materialak partekatzeko, eta gainera “ad hoc” egingo dira, Eskola 2.0 programarako material digitalaren sorkuntza sustatzen duen araua onartuz.\nGainera, eta lehenengo aldiz, Euskadiko ikastetxe guztiek software librea erabili ahal izango dute, eztabaidagai bihurtu dena eta erabiltzaile askok eskatzen dutena. Aukera hori emango dute ordenagailuek, abio duala eta bi sistema eragile desberdin, Linux eta Windows, edukitzeko aukera baitute, baita programek eta irakasleen prestakuntzak ere, funtsean, oraindik orain askorik ezagutzen ez dugun software librea oinarri hartuta garatzen ari baita.\nInterneteko nabigatzaileek edota antibirusak bezalako programa garrantzitsuek software librean ere funtzionatuko dute. Baina edozein software erabilita ere, ikastetxeek ez dute erabilera baimenik ordaindu beharrik izango. Gainera, programa honetarako material didaktikoak Creative Commons-en baimenpean diseinatzen ari dira, eta horrek beren erabilera librea eta partekatua ahalbidetzen du.


Eleizbarrutiko Kuriaren Estatutua / Eleiz Auzitegia - www.bizkeliza.org\n2020-07-10 viernes, XIV semana del tiempo ordinario<?</div>\nEleizbarrutiko Kuriaren Estatutua / Eleiz Auzitegia\n§ 1. Eleizbarrutiko Kuria Judizialak, Justiziarako Kuriak edo Eleiz Auzitegiak, Eleizbarrutian justiziarako dagoan erakunde lez, laguntza emoten deutso Eleizbarrutiko Gotzainari epai-agintearen garapenean, eta lehen instantziako Auzitegi arrunta da Eleizbarrutian eleizaren foruari dagokiozan eta beste auzitegi baterako bereizita ez dagozan auzietarako.\n§ 2. Zuzenbideak holan zehazten dauanean, ahalmen administratiboaren garapenean be laguntzen deutso Gotzainari; era berean, Gotzainak Auzitegiaren edo bertako kideen esku itzi daikez bere izatasunagaz bat datozan beste egiteko batzuk edo laguntza teknikoa eskatu deikie.\n§ 3. Auzi Bikarioak eta Eleizbarrutiko gainerako Epaileek Auzitegi bera osatzen dabe Gotzainagaz eta, ondorioz ez dago honi hareen epaien aurkako apelazinorik aurkezterik.\nEleizbarrutiko Eleiz Auzitegiaren eskumenak dira:\n1. Legez beste auzitegi baterako bereizita ez dagozan kausa judizialak, auzi zein penalak; batez be ezkontzen deuseztasunerako kausak.\n2. Ezkontza-prozesu administratiboen bideratzea, Zuzenbidean ezarritakoaren arabera, batez be:\n— Ezkontzaren deuseztatzerako, apurtutakoa eta burutu bakoa zein fedearen alde edozein formatan.\n— Ezkontidearen ustezko heriotzaren adierazpenerako.\n3. Esku-hartzea, eretxia emonez beharrezkoa danean, Ordinarioaren aldetik ezkontza kanoniko barrirako betoa kentzeko prozesuan.\n§ 1. Auzitegiko Moderatzailea dan Eleizbarrutiko Gotzainari dagokio batez be:\n1. Bere ahalmen betearazle edo administratiboaren arabera, Auzitegirako izendapenak egin eta bere funtzionamentu ona jagon eta kideen prestakuntza egokia zaindu.\n2. Bere ahalmen legegilearen arabera, Auzitegiaren araudia eta bere aldaketak onartu.\n3. Bere ahalmen judizialaren arabera, Zuzenbidez beren-beregi ez salbuetsitako auziak epaitu lehen instantzian. Berak zehazten ditu ezkontzaren deuseztapenerako arrazoiak prozedura laburrez, beste arrazoi batzuk gordeteko aukera izanda. Gainerako kasuetan eleizbarrutiko Epaileen bidez gauzatzen dau ahalmen hau.\n§ 2. Auzi Bikarioa:\n1. Epaile lez esku-hartzen dauan auzietan justizia administratzeaz gainera, normalean Auzitegian buru da Gotzainaren izenean, justiziaren administrazinoa Zuzenbidearen arabera gauzatzea jagonez.\n2. Ahalmen arrunt bikario judiziala dagokio eta Eleizbarrutiko Gotzainak delegatutako ahalmen administratiboa be badau aparteko eskuordetzerik behar ez daben eta Auzitegiari dagokiozan ekintza guztietarako. Bereziki, Auzitegiaren Zuzenbidearen araberako jarduerari buruzko arauak emon daikez Estatutu honetan edo Auzitegiaren Araudian araututa ez dagozan alderdietan, Gotzainari, berari dagokiozan aldaketa normatiboak proposatu behar deutsazalarik.\n3. Zuzenbideagaz bat, Auzitegiaren araudiak ezarritakoaren arabera, epaileen eta auzi bakotxean esku-hartuko daben gainerako personen izendapenaren, epai-tasen salbuespen eta murriztapenen eta ofizioko abokatuen izendapenaren inguruan ebatziko dau.\n4. Auzitegiaren egoera eta jardueraren barri eongo deutso Eleizbarrutiko Gotzainari, gairik nabarmeneen inguruan jakinaren gainean jarriko dau eta jarduera hobeagorako ezinbestekoa dana proposatuko deutso.\n5. Auzitegiko gainerako kideei kontsulta egingo deutse erabagirik garrantzitsuenen inguruan.\n§ 3. Alboko Auzi Bikarioa:\n1. Epai Bikarioari laguntzeko komenigarritzat joten bada izendatuko da.\n2. Epai Bikarioaren zuzendaritzapean ahalmen ordinario bikarioa garatzen dau, Eleizbarrutiko Epaile lez dagokion epaitzeko ahalmenaren kalte barik.\n3. Ezinduta edo kanpoan dan Epai Bikarioaren lekua hartzen dau gai arruntetan. Alboko Auzi Bikariorik ezean, Epai Bikarioak delegatu izan dauan eleizbarrutiko Epaileak ordezkatuko dau edo, holakorik ezean, izendapendatagaitik zaharrenak.\n§ 1. Eleizbarrutiko Gotzainak Auzitegiko kide honeen izendapenak egingo ditu, Zuzenbiezko beharrizan eta aginduen arabera:\n1. Auzietarako txandaka izendatzeko Zuzenbidez eskatutako baldintzak dabezan eleizbarrutiko Epaile nahiko.\n2. Justizia sustatzaile edo Fiskala auzi penaletarako, eta tartean dan auzietan on publikoaren alde egiteko.\n3. Loturaren Defendatzailea, ezkontzaren deuseztasun edo desegiteen auzietan eta ordena sagaratuen deuseztasunen auzietan esku-hartzeko.\n4. Auzi-entzulea, epaile presidenteak izendatu ahal izango dauana auziak bideratzeko.\n5. Aholkulariak, Auzi Bikarioak Epaile bakarrak zehazteko auzietarako, prozedura laburrez Gotzainaren aurrean bideratutakoak barru, izendatu daikezanak, bideratzailea bera aholkularietako bat izan daitekelarik. Dana dala, Gotzainaren kontrako oharpenetan izan ezik, aholkulari izendatu ahal izango dira paragrafo honetako lehenengo lau izendapenetako bat edo 57 § 1 artikulukoa jaso dabenak, beti be, alde pribatu edo publikoaren aldeko auzi berean esku-hartzen ez badabe, ezta 57 § 3 artikuluri dagokionean be.\n6. Notarioa, aktak idazteko eta Auzitegiaren aurrean egindakoaren fede publikoa emoteko misinoagaz.\n§ 2. Auzi Bikarioak:\n1. Arrazoi zuzenez ad casum jardun ahal izango dau Eleizbarrutiko Gotzainak ofizioetarako izendatutakoen artean ez dagozan aukerako personak izendatuz, artikulu honen § 1 atalean aitatutako 4., 5. eta 6. Ofizioetarako, Zuzenbidean ezarritako bateraezintasunak tinko geratuz.\n2. Prozedura laburrez Gotzainaren aurrean ezkontzen deuseztasunak ebazteko, Zuzenbidearen arabera aukerako personak izendatuko ditu Bideratzaile eta Aholkulari lez, batez be Auzitegiaren eta Gotzainaren beraren laguntzaileen eta konfiantzazko personen artean.\n§ 1. Auzitegiak, Gotzainak izendatutako Patrono egonkor bat edo batzuk edo Abokatu egonkorrak izango ditu; Auzitegiak euren esku izten dituanen eta euren nahierara izendatzen dabezan aldeen Abokatu eta Prokuradore lez jardungo dabe.\n§ 2. Aldeek euren nahierara izendatu ahal izango dabe euren konfiantzazko beste Abokatu bat, Eleizbarrutiko Gotzainak onartuta ala Rotako Abokatu-titulua dauana. Aitatutako onespenik edo titulazinorik ez dauan Abokatua izendatzeko, Epai Bikarioaren ad casum onarpena lortu beharko dau, Zuzenbidean eskatutako\n§ 3. Auzitegiak doako zerbitzua eskainiko dau fededunei Auzitegian auzia sartzeko aukeraren eta jardunbidearen inguruan informazinoa eta aholkua emoteko, batez be ezkontzaren deuseztapenerako auzietan. Normalean, Patrono edo Abokatu egonkorrak eskainiko dau aholkularitza-zerbitzu hau.\nAuzitegiak, Eleizbarrutiko Gotzaitegiko ezkontzetarako notaritzagaz eta beharrezkoa danean Histori Artxiboagaz hartu-emonean jarduteaz gainera, harremana izango dau Eleizbarrutiko gainerako erakundeakaz, batez be Fede-zabalkunde eta Katekesirako Ordezkaritzagaz eta Familia Biderapenerako Lagungo Fundazinoagaz, besteak beste, ondorengoak suspertzeko helburuagaz:\n— Epe luzera, ertainera eta laburrera ezkontza prestatzeko heziketa prozesuak.\n— Akonpainamentua senar-emazte gazteei, gatazkak saihesteko.\n— Adiskidetzerako familia pastoraltza, ezkontza-apurketak saihesteko.\n— Pastoral arreta, apurketen eraginez sufritzen dabenei.\n— Auzitegiaren eta bere eginkizunaren ezagutza era bateko eta besteko eleiz eta gizarte eremuetan.\n— Gainerako erakundeek Auzitegiari eskaini deikeoen laguntza teknikoa.


Espainolez ikastera behartuak - GARA\nAmaia Arrieta Iru�eko Joaqu�n Maya Musika Eskolako ikasle baten ama\nEspainolez ikastera behartuak\nAzken hamar urteotan Iruñeko Joaquin Maya Musika Eskolak euskarazko irakaskuntza eskariari erantzuna eman dio. Musika Lengoaia deritzon ikasgaia euskaraz ikasi nahi izan duten ikasleei euskarazko irakaskuntzarekin erantzun die. Aurten, ordea, 100 ikasle espainolez ikastera behartu ditu.\nGurasoak ohartuta ez bageunden ere, Musika Eskolak ez du, legez, euskaraz irakasteko soslairik. Orain arteko eskariari emandako erantzuna bertako profesionalek bere borondatez eskainitakoa da. Aurten ez dute horretarako aukerarik, izandako kontratazioek ez baitute hizkuntz soslaia aintzat hartu.\nMusika Eskolan irakaskuntza euskaraz jaso nahi duten haurren kopurua handitu da urterik urte. Aurten 250etik gora dira, gure datuen arabera, eskolak euskaraz jaso nahi dituztela adierazi duten haurrak (%40tik gora). Horietatik 166k bakarrik jasotzen dute Musika Lengoaia gure hizkuntzan.\nAzken urteotan behin eta berriz jakin arazi dio ikastetxeko zuzendaritzak Udaleko arduradunari euskarazko eskaria handituz zihoala eta legea egokitu beharra zegoela irakasle euskaldunak kontratatzeko. Zuzendariak berak gurasooi adierazi digunez «arazoa borondate politikoa da». Hots, azken urteotako arduradun politikoek -Maite Mur eta José Iribas (UPN)- ez dituztela aintzat hartu nahi izan beraien ohartarazpenak.\nIrailean hitz politak agindu zizkigun Jose Iribas jaunak. Afera udal bilkuran agertu zenean, ordea, bere benetako aurpegia erakutsi eta gure seme-alaben kontura barre egin digu. Torrens jaunaren udal taldea (PSN) lagun izan dute bide horretan.\nGaur, 2007ko urriaren amaieran, gure seme-alabak espainolez ikastera behartuta daude, gu guztion borondatearen aurka.


kritiken hemeroteka » Pablo Sastreren lagunak\nEguzkipekoak / Pablo Sastre / Alberdania, 2003\nPablo Sastreren lagunak Gotzon Hermosilla / Berria, 2004-01-03\nMugarria eleberria argitaratu zuenetik, 1982tik, ibilbide luze eta oparoa egin du Pablo Sastrek, zaratarik egin gabe, oharkabean ia, estilo propioa landuz eta gure literatur mundutxoaren dirdira farfailetatik urrun. Kultuko idazle ote den esatera ez nintzateke ausartuko, baina esango nuke Sastreren liburu gehienek ez dutela behar bezalako oihartzunik izan eta, hala ere, zenbait irakurleren idazle kutuna izatera heldu dela. Iaz Leuropa eleberriak izan zuen arrakasta erlatiboa gauzak aldatzen ari diren seinale ote? Litekeena da; nik, badaezpada, ez nuke lepoa trangaderan jarriko.\nEguzkipekoak da, oraingoz, Sastreren azken liburua. Liburu bitxia, inondik ere, idazleak literaturaren gainean literatura egitera deliberatu baitu oraingoan. Beste zenbait liburutan aurkitu dituen lagunak aurkezten dizkigu Sastrek lan honetan. Atal bakoitzean, alfabetikoki ordenaturik, pertsonaia baten berri ematen digu, bizpahiru orritan haren ibilerak eta jazoerak kontatzen dizkigu, eta pertsonaia hori zein liburutan topatu duen ere zehazten zaigu. Orotara, ehun lagun inguru, eta beste horrenbeste istorio eder edo garratz, baina beti jakingarri.\nEgileak berak aitzin-solasean esaten digun bezala, -lagun hauetako gehienak inoiz erre, inoiz gozarazi zituen eguzkia bezain errealak dira; beste batzuk, aldiz, fikziozkoak edo dira; hainbatek, noski, errealitatetik zerbait, eta fikziotik beste zerbait izango dute”.Gure lagunek asko esaten dute gutaz, eta Sastre irakurlearen lagunek ere asko esaten digute Sastre idazleaz. Berbarako, aukeraturiko idazleen artean mordoxka bat Europako Erdialdeko eta Ekialdekoak diren arren (ez da zaila literatura horren zantzuak aurkitzea Sastreren lanetan), ez dira gutxi jatorri arabiar edo musulmana dutenak (Leuropa-ren aurrekari?). Pertsonaiak, aldiz, mota guztietakoak dira, baina, oro har, jende xehe apala da: langileak, artzainak, umeak, zaharrak, nekazariak. Asko eta asko gerraren izugarrikeriak ikusitakoak ditugu. Auschwitz edo Hiroshimako horrorea kontatzen digute, baita amodio istorio samur eta hunkigarriak ere. Euskaldunik ere bada, noski: Batxi, Izagirreren Metxa ahaztezina, Aingeru Epaltzaren lumatik sortutako Billie… Eta datu bitxi bat: Pablo Sastre hunkitzea lortu duten istorio eta pertsonaien artean ugariak dira etorkinak, iheslariak, deserrotuak, edozein arrazoi dela medio sorterria utzi eta beste norabait joatera beharturik daudenak. Hori ere, Leuropa hobeto ulertzeko gakoa ote?\nIrudi luke literaturazale amorratuentzako eta irakurle porrokatuentzako liburua egin duela Sastrek. Ez da hori; istorio ederrak, harrigarriak kontatzen dizkigu idazleak, eta pentsatzen dut istorio ederren xerka dabilen edozeinek atsegin handiz irakurriko dituela Eguzkipekoak-en agertzen zaizkigunak. Istoriook berarengan eragindako zirrara gugan ere sortzen saiatzen da idazlea, eta kasu gehienetan lortu ere egiten du. Batzuetan, liburu oso bat hiru orrialdetan jaso beharrak irakurlea ezinbestez ase ezinik eta gehiago jakiteko irrikaz uzten du. Hori du liburu honek ments eta, era berean eta paradoxikoki, hori da liburu honen bertuterik behinena. Bere lagunak aurkezteaz gain, lagun horiek hobeto ezagutzeko maratilak ere ematen dizkigu Sastrek, eta hamaika liburu ederren arrastoan jartzen gaitu: batzuk ezagun samarrak; bestetzuk, aldiz, harribitxi ezkutuak. Neuk, behintzat, dozena bat izen apuntatu ditut nire libretan, bilaketa hasteko pronto. Ez dut uste horrelako liburu baten gainean hori baino laudorio handiagorik esan daitekeenik.


Garapen Iraunkorrerako Helburuei buruzko lantalde irekiak 19 lehentasunak jakinarazi ditu\nGarapen Iraunkorrerako Helburuak (GIH) eta dagokion jomugak identifikatze aldera, NBEren Batzar Nagusiko GIHei buruzko lantalde irekiko kopresidenteek zerrenda batean jaso dituzte 19 "lehentasunezko eremuak" edo focus points deritzenak, estatu kideek kontuan har ditzaten.\nDokumentuan, 19 gai daude. Gai horiek laburbildu egiten dituzte lantalde irekiaren lehenengo zortzi saioetan adierazitako iritziak. Saio horiek 2012ko martxotik 2013ko otsailera bitartean egin ziren. Hauexek dira gaiak:\n2. Elikadura-segurtasuna eta nutrizioa\n3. Osasuna eta biztanleriaren dinamika\n5. Genero-berdintasuna eta emakumea ahalduntzea\n6. Ura eta saneamendua\n11. Enplegua eta lan duina denentzat\n12. Berdintasuna sustatzea\n13. Iraunkortasuna bermatzen duten hiriak eta giza kokalekuak\n14. Kontsumo eta ekoizpen iraunkorra\n16. Itsas baliabideak, ozeanoak eta itsasoak\n17. Ekosistemak eta biodibertsitatea\n18. Aplikatzeko bideak\n19. Gizarte bakezaleak eta ez-biolentoak, gaitasuna duten instituzioak.\nKopresidenteek gutunean jakinarazi dutenez, orain arte egindako mahai-inguruetan lantaldeak hauxe azpimarratu du: “pobrezia desagerraraztea, estatuen barruko eta arteko garapen ezberdina, eta ingurumenaren babesa dira gizadiak mende honetan aurrez aurre dituen garapen iraunkorrerako erronka larrienetako batzuk. Lantaldeak orobat hausnartu zuen garapen iraunkorra lortzeko beharrezkoak diren aplikazio-bideen gabezia dela-eta estatuek aurrez aurre dituzten erronkei buruz”.\nHorretaz gainera, kopresidenteen arabera, ez da lantalde irekiaren txostenaren “zero zirriborroa”. Dokumentu horren helburua da ados jartzeko prozesua abiatzea, eta, zalantzarik gabe, dokumentu hori zinez garrantzitsua da lantaldearen mahai-inguruetan gauzak argitzeko, eta, bide batez, dokumentu laburrago bat egiteko. Dokumentu laburrago hori Batzar Nagusian aurkeztuko da, 68. bilkura-aldian (2014ko irailean).


Mundu zabalean | 2020eko Uztailaren 23a\nCovid izurritea berrabiatzekoarriskua Europan agertzendelarik, beste herribatzuk beldur handiagoa dute hedatzen ariden goseteaz.Nazio Batuek plazaratu duten txostenbatean ohararazten dute, jaz, 55 herritako135 milioi jende zirela janari eskas handian.Aurtengo izurritearen ondorioz, pentsatzendute zenbaki hori doblatzen ahalko dela.Zergatik ote? Konfinamendu edo etxeratzepolitikak ekarri duen lan edo errebeniogaltzeagatik,herri batzutako populaziopobreena, janaria eros...\nMuga berriz hetsiko?\nHegoaldean nabaritzen denpositiboen kopuruaren igaiteak,mugaren hestearen galderarigaurkotasuna ematendio. Madrilen ala Parisen edoGasteizen, ez dute neurriarennahitezkoa baztertzen. Ondokoegunetan egoerak onerat edogaizkirat eginen duen izanen daneurriaren hartzerat behartukodituen agintariak bai ala ez.\nMundu zabalean | 2020eko Uztailaren 16a\nIngalaterra eta Europaren artean beti tirabirak\nIngelesak Europar Batasunetik ateratuak baldin badira ere, dibortzioa ez da hortakoz bururatua denik. Birusarengatik, bi agintarien arteko buruz burukako solasaldiak gelditurik, berriz uztail huntan abiatu dira. Urte hondarreko behar lirateke denak adostuak izan, baina mementoan ez dira hortan. Boris Johnson britaniar lehen ministroak nahi luke berehala akordio bat izenpetua izan dadin, Europar agintariek urria aurreikusia dutelarik. Puntu batzuk tira-birak sortzen ditu, horietan merkataritza...\nKoronabirusa berriz abiatzer?\nZenbait herrik erabaki dute berriz hetsialdi neurriak ezartzea, horietan Portugal, Estatu Batua, Australia eta Txina. Aldi huntan ez dute herri osoa geldiarazi, baina bai hunkiak diren eremuak.\nNeurri horiek herrialdeka desberdinak dira. Zenbait tokitan ostatuak berriz hetsi dituzte (Texas), beste batzuetan biltzeko jende kopurua 5era mugatu (Lisboa).\nAlemanian, Gütersloh kantonamenduan, nun 360.000 pertsona bizi diren, hetsialdia uztail erditsu arte plantan jarri dute. Portugalen,...\nPalmondo oligo ondoek, desmasiak eragiten\nCCFD-Terre Solidaire erakundeak deiadarra egiten du, Indonesian multinazional batzuk laborarieri lur eremuak kentzen dizkietelakoz. Aipatzen da laborarieri 6 milioi hektarea direla hartuak izan. Gehienek eremu ttipietan baratzeki eta fruituak ekoizten dituzte, eta abeltzaintzan ari direnak lur horien beharretan dira. Lur eremu horietan oihanak moztuak dira, ongarri kimikoak eta pestizidak ezarriak, lurraren eta jendartearen kalterako. Kenka txarrean geldituak izanez, laborari horiek behartuak...\nBelgikar ez diren ikasleak ez ongi etorriak?\nEuropa osotik jin gazteek ikasketak Belgikan egiten dituzte; funtsean Euskal Herritik ere anitz ibili edo(ta) ibiltzen dira. Valonia- Brusela Federazioan, bost urtez goi-mailako ikasleen kopurua bikoiztu da. André Antoine deputatuak, goi mailako ikasketen arduradunak, gaia Parlamentura ekarri du argudiatuz dirua atzerritar ikasleentzat emana dela, bereziki frantses nazionalitatea dutenentzat, diploma eskuratu eta gero berriz beren herrira itzultzen direla. Azpimarratu du anitz ikasle izaitea...


Irekia Eusko Jaurlaritza - Gobierno Vasco :: Eusko Jaurlaritza hasi da 2018ko lehen epeko koordainketa farmazeutikoa konpentsatzeko laguntzak ordaintzen, bi milioi eurokoak\nEusko Jaurlaritza hasi da 2018ko lehen epeko…\nEusko Jaurlaritzako Osasun Saila hasi da, dagoeneko, asteon, 2018ko koordainketa farmazeutikoak konpentsatzeko laguntzen lehen zatiko zenbatekoak ordaintzen; laguntza horiek 2.008.037 eurokoak dira, eta, horren bidez, jasotako 67.794 eskabideetako itzultzeko dirua ordainduko da.\nHorrek esan nahi du egunean 665 eskaera jaso zirela, epea ireki zenetik, martxoaren 1etik, amaitu arte, 2018ko ekainaren 10era arte. Eskaera guztietatik, 67.661 eredu sinplifikatuaren bidez egin ziren eta, gainerako 133ak, arruntaren bidez (*).\nLurraldeen arabera, % 15,45 (10.477) Arabakoak dira, % 58,74 (39.824) Bizkaikoak eta % 25,80 (17.493) Gipuzkoakoak.\nDagoeneko ordaintzen hasi den zenbatekoa onuradunek 6 hilabetez egin duten gastu farmazeutikoari dagokio (2017ko abenduaren 1etik 2018ko maiatzaren 31ra).\nLehen epe horretan pertsonako batez besteko itzuleraren zenbatekoa 31,90 euro da.\nGutxien kobratuko duen pertsonak 0,07 euro kobratuko ditu.\nGehien kobratuko duen pertsonak 680,37 euro kobratuko ditu (hasierako hileetan langabezia-prestazioa agortuta duen pertsona eta gainerakoan pentsiodun-egoeran dagoena).\n2018ko lehen epeko onuradun guztietatik, % 99,1 pentsioduna da.\nLaguntza-eskabideak aurkezteko bigarren epeak ekainaren 11tik 2018ko abenduaren 10era jarraituko du zabalik. Eskabideak aurkezteko, inprimakia bete behar da hemen:\nEusko Jaurlaritzaren egoitza elektronikoan: https://www.euskadi.eus/y22-home/es/\nOsakidetzako osasun-zentro edo anbulatorioetan\nOsasun Sailaren lurralde-ordezkaritzetan\n“Zuzenean” herritarrei arreta ematen zerbitzuaren egoitzetan\nEusko Jaurlaritzak, aurten, bosgarren urtez jarraian ematen ditu laguntza horiek, pentsiodun eta talde ahulei konpentsatzen laguntzekoak, inork, motibo ekonomikoak tarteko, agindutako medikazioa hartzeari uzten ez diola bermatzeko.\nOsasun sailburu Jon Darpónen aburuz, pozgarria da beste urte batez gaixotasun- eta premia-egoera objektiboan dauden pertsonek beraiek aurreratutako dirua itzultzea, hala, beren tratamendu medikoekin jarraitu ahal izango baitute.\nEra berean, Eusko Jaurlaritzak eginiko ahalegina nabarmendu du; izan ere, laguntza-lerro hau martxan jarri denetik, Eusko Jaurlaritzak, dagoeneko, 27,5 milioi euro ordaindu ditu.\nGasteiz, 2018ko abuztuaren 1a\n(*) Prozedura arrunta bi kasutan baino ez da erabili behar: medikamentuak Euskaditik kanpora erosten dituzten laguntzen onuradunak; MUFACE, MUGEJU eta ISFASeko pentsiodunak eta Euskadin erroldatutako eta urtean 18.000 €-tik beherako errenta duten onuradunak.\n2015.eko uztailak 30\nEusko Jaurlaritzak abuztuaren 1etik aurrera ordainduko ditu osasun-tratamenduekin jarraitzeko 2015eko lehen epeko laguntzak\n2020.eko ekainak 14\nFarmakoen koordainketaren aurrean Eusko Jaurlaritzak sei hilabeteko epea ireki du osasun-tratamenduei atxikitzeko laguntzak eskatzeko\n2020.eko martxoak 10\nGobernu Kontseiluak 6 milioi euroko gastua baimendu du tratamendu medikoekiko atxikidura bermatzeko 2020ko laguntzetarako (Gobernu Bilera 2020-03-10)\nGobernu kontseiluak 6,4 milioi euroko gastua baimendu du, tratamendu medikoekiko atxikipena bermatzea xede duten 2019ko laguntzetarako (Gobernu Bilera 2019-03-05)\nEusko Jaurlaritzak 6 milioi euroko diru-sail hedagarria emango du 2017n, gizarte egoera ahuleko taldeek beren tratamendu medikuak manten ditzaten koordainketa egon arren\nEusko Jaurlaritzak 5.250.000 euro bideratu ditu 2017an, koordainketa farmazeutikoa gorabehera, beharrean dauden pertsonek agindutako mediku tratamendua jarraitu ahal izateko laguntzetara (Gobernu Bilera 2018-02-20)\nIragarri dira Nekazaritza Politika Bateratuaren barruan (NPB) 2020rako emango diren laguntzak, 45 milioi euro ingurukoak direnak (Gobernu Bilera 2020-03-31)


Agur, Benidorm! | Faroa\n← Bergarako Gaztetxean\nFlorentinoren esnetegia →\nAurten ere astebete egin dugu Benidormen, igandetik igandera. Iaz gustura ibili ginen han, eta aurten, errepikatu nahi izan dugu esperientzia. Oraingoan hotel apal batean izan gara, Hotel Internacional izenekoa. Oinarrizko zerbitzuak eskaintzen ditu, prezio onean. Eragozpen bakarra, gauak: gure logelak alde zaharreko kale nagusira ematen zuenez, sekulako zarata nozitu behar izan dugu. Bestela, ondo.\nGoiz jaiki eta lasterka egitera joaten ginen Sartaldeko hondartzara, 40 bat minutu joan-etorrian. Ondoren, luzatze-ariketak, dutxa eta gosaltzera. Ordenagailua hartu eta liburutegira, apur bat nabigatu eta irakurtzera.\nLagunekin elkartu eta txikiteoan ere ibili gara, neurriz, badaezpada ere. Txokolatea eta txurroak ere probatu ditugu, onak. Baita Asturiasko sagardoa ere.\nAtzo itzuli ginen, autobusean hamar ordu eginda, baina entretenituta, asko irakurri bainuen: eguneko bi egunkari, National Geographic azkena, eta beste hainbat aldizkari. Flickr-en ezarri ditut Benidormen ateratako argazkiak, inork ikusi nahi izanez gero.\nBehin etxean, sakon egin dugu lo, etenik barik. Ariniketan ere egin dut, baina euripean; zerikusirik ez Benidormeko ariniketaldiekin. Hala ere, pozik, oraindik astebete dut-eta fakultatera itzuli aurretik.\nKategoria: Sailkatugabeak Etiketak 2011, aste_santua, benidorm, oporrak. Gorde lotura.


Lanbide bilatuenak | Consumer\nBankuetako bulegoetako zuzendariak, auditoreak, obretako buruak, teknikari komertzialak eta enpresako medikuak izango dira enpresek 2007an gehien eskatzen dituzten profil profesionalak.\nLanpostu jakin batzuen eskaerak gora egin du azkenaldian, gizarte- eta lan-aldaketen arabera, Adecco aldi baterako laneko enpresak egin eta aurtengo urtarrilean egin duen “Los + busca” txostenaren arabera. Bertan azaltzen denez, bankuetako bulegoetako zuzendariak, auditoreak, obretako buruak, merkataritzako teknikariak eta enpresetako medikuak izango dira aurten enpresek gehien eskatzen dituztenak.\nBankuek eta ikuskaritzek plantilla handituko dute\nBankuetako bulegoko zuzendariaren lanpostua bilatuena izango da 2007an finantza eta legalen sektorean. Txosten horren beraren arabera, banku-sektoreak azken bost urteetan izan duen gorakadak eragin positiboa izan du lortutako irabazietan. Banku-sektoreak bulegoak zabaltzeko plana aurreikusten du, batez ere Espainiako hainbat eskualdetan, hala nola Levante, Hegoalde eta Balear Uharteetan, non higiezinen salmenta handitzeak eskualde horietan banku-sukurtsal berriak irekitzea eta, ondorioz, langileak gehiago kontratatzea eragiten baitu.\nBigarrenik, enpresen eskaera handia aurreikusten duen beste postu bat auditorea da. Ikuskaritzen sektorea gorantz doa 2005etik, eta lan horiek egiten dituzten enpresen fakturazioa %10 hazi da.Ikuskaritzen sektorea gorantz doa 2005etik, eta lan horiek egiten dituzten enpresen fakturazioa %10 hazi da.Kasu honetan, igoera horren arrazoia konpainiek Nazioarteko Kontabilitate Arauetara (NIC) egokitzeko bete behar dituzten araudi berriak dira. Horren ondorioz, ikuskapen-zerbitzuen eskaera izugarri handitu da azken urteetan. Espainian, lau ikuskaritza-enpresa handi eta tamaina txikiagoko ikuskaritza-enpresa asko daude, eta, guztira, 15.000 lagun baino gehiago aritzen dira lanean.\nAuditore izateko hautagaien kasuan, esperientzia ez da ezinbesteko baldintza, zeren eta “junior” profila izan baitaiteke espediente akademiko onekin, eta motibazio handia, gero enpresek eskaintzen duten prestakuntza lortzeko oinarri gisa. “Juniorren” karguan ez bezala, “seniorren” profilak batez besteko lau urteko esperientzia eskatzen du, baina, abantaila gisa, kategoria horretako auditoreak aukera gehiago ditu Gerentzia Saileko zuzendaritza-postu batera edo taldeburutzara joateko.\nMultinazional bateko ikuskatzaile ‘seniorrarentzako’ ordainsaria 32.000 eurotik 40.000 euro gordinera bitartekoa da urtean; ikuskatzaile ‘junior’ karguan, berriz, urteko soldata gordina 17.000 eurotik 21.000 eurora bitartekoa dela kalkulatzen da. Auditoretza txikiagoetan soldatak txikiagoak dira: ‘seniorrak’ 21.000 eurotik 35.000 eurora bitarteko paga bat jaso dezake urtean, eta ‘junior’ auditoreak 15.000 euro gordin inguru.\nHala ere, finantza-sektoreko posturik kotizatuena multinazional edo enpresa handi bateko finantza-zuzendaria da. Haren ordainsaria 90.000 eurotik 130.000 euro gordinera bitartekoa da urtean. Sektoreko profesionalik ordainduena da, lanpostu horrek urte askotako esperientzia eskatzen baitu eta enpresaren kaudimenari eta errentagarritasunari buruzko erantzukizun handia eskatzen baitu. Lanpostu hori lortzeko, beharrezkoa da hautagaiak zazpi urtetik hamar urtera bitarteko esperientzia izatea eta ibilbide profesionala izatea kontabilitateko, kudeaketa kontroleko, ‘controller’ edo finantza zuzendariaren ondoko postuetan.\nEnpresek mediku gehiago behar dituzte\nMedikuntzaren arloan, 2007ko lanposturik eskatuena enpresako medikua da. Ondo ordaindutako profesionala da, eta lan-baldintza ezin hobeak ditu, merkatuko eskaintza nahiko eskasa baita. Izan ere, espezialitate berri samarra da, eta enpresek gero eta eskaera handiagoa egiten dute, baita txandaketa ere.\nLan-profil horren eskaera hainbat erregulazioren ondorioz handitu da, eta, horren ondorioz, konpainiek arreta jarri behar izan dute barne-erantzukizun sozialean. Horrek langileen osasuna hobetzen du, eta erakunde osasungarriak sortzen laguntzen du. Funtzio hori legez gauzatu zen Laneko Arriskuen Prebentzioari buruzko Legearen bidez, eta, zehazki, enpresen berezko eta kanpoko prebentzio-zerbitzuen antolaketari eta bitartekoei buruzko araudiaren bidez.\nEnpresako mediku bati 36.000 euro gordin ordainduko zaizkio urtean ‘junior’ profilerako, eta 60.000 euro gordin urtean ‘senior’ baten kasuan.\nAdeccok egindako txostenaren arabera, zaila da 2007an osasun-arloan hobekien ordaindutako lanpostuari buruzko zenbatespena egitea, sektore publikoan eta pribatuan aldi berean jarduten duten mediku espezialista asko baitaude. Soldata-tarteko goiko aldean dauden profil medikoen artean kirurgialari espezialistak edo anestesistak daude, eta horiek urtean 60.000 eta 90.000 euro gordin bitarte kobratu ditzakete osasun publikoan.\nOndo ordaindutako beste postu bat eta kotizatuenetako bat ‘medical advisor’ izenekoa da. Sektore farmazeutikoan lan egiten duen profesionala da, laborategietan batik bat, eta eskaintza eskasa dela eta, asko baloratzen dute. Profesional horiek urtean gutxienez 50.000 euro gordin kobratuko dituzte ‘junior’ profilerako, eta 100.000 euro gordin urtean ‘medical advisor senior’ baten kasuan.\nLanbide berri bat zabaltzen ari den merkatu handi baterako\nGobernuak onartutako Eraikuntzaren Kodeak eguzki-panelak jartzera behartzen du aurten. Kalkuluen arabera, 2005 eta 2010 artean 4.200.000 metro koadro panel jarri beharko dira Espainian, eta horrek mota horretako ekipoen instalatzaileen eskaera handia eragingo du.Kalkuluen arabera, 2005 eta 2010 artean 4.200.000 metro koadro panel jarri beharko dira Espainian, eta horrek mota horretako ekipoen instalatzaileen eskaera handia eragingo du.Hainbat alorretako teknikari askok uste dute beharrezkoa dela eguzki-energiako ekipoak instalatzeko trebatzea, merkatuak eskatzen duen eskari handia hautemateko.\nLuís García La Moneda Industria Termikoaren Eguzki Elkarteko (ASIT) arduradun teknikoaren arabera, 2005-2010 aldian 50.000 lanpostu inguru sortuko dira urtean. ASITen arabera, 2006an instalatutako 175.000 metro koadroei lotutako lanpostuak 2.500 izan ziren, eta kopuru hori handiagoa izatea aurreikusten da aurten. Soldatari dagokionez, eguzki-energia termikoko ekipoen instalatzaileek ez dute soldata “berezirik”, baizik eta ur bero sanitarioko edo berokuntzako instalatzaile baten antzeko kopuruak jasotzen dituzte.\nIrakasleak, soldata aukera zabala\nHezkuntza-sektorean, irakasleek jasotzen dituzten soldatak aldakorrak dira: 7.000 eurotik 9.000 eurora bitarte, ANPE Irakasleen Elkarte Nazionalaren arabera. Hezitzaileen ordainsarian eragiten duten faktore nagusiak erkidegoen araudiekin eta irakaslearen antzinatasunarekin lotuta daude.\nKomertzialen eskaera handiagoa\nSektore honetan gehien bilatzen den profesionala teknikari komertziala da, eta zaila da enpresek 2007rako aurkitzea; izan ere, prestakuntza teknikoa duten profesionalak dira (ingeniariak edo arkitektoak), eta, aldi berean, gaitasun eta teknika komertzialak izan behar dituzte; beraz, bi baldintzak betetzen dituzten hautagaiak bilatzea oso zeregin zaila da enpresentzat. Merkataritzako teknikarien eginkizun nagusia produktu edo zerbitzuen salmenta preskribatzailea da.\nKomertzialen soldata oso aldakorra da: normalean, urtean 33.000 eurotik 40.000 euro gordinera bitarteko finkoa izaten da.\nNolanahi ere, salmenta- eta marketin-sektoreko soldatarik onena zuzendari komertzialari dagokio, esperientzia handia baitu taldeen kudeaketarekin lotutako eskumenak dituzten produktuak merkaturatzen. Ordainsaria handia da, 70.000 eta 90.000 euro gordin urtean, gehi %40ko kopuru aldakorra, onura sozial interesgarriekin lotua, hala nola aseguru medikoarekin, enpresako autoarekin eta pentsio-planarekin.\nTiro egin zaio eraikuntzari eta obraburuen erreklamazioari\nHigiezinen sektoreko prezioen igoera moteldu egin den arren, horrek ez du geldiarazi. Izan ere, eraikuntza zibilek gorantz jarraitzen dute, eta sektoreak obra buru gehiago eskatzen ditu. Lanpostuko antzinatasunaren eta esperientziaren arabera, soldatak 40.000 eurotik 65.000 euro gordinera doaz urtean. Balantzaren beste muturrean peoi eta lehen mailako ofizial kategoriak daude. Eginkizun horietarako soldatak, hitzartutako hitzarmenaren arabera, urteko 16.000 eta 20.000 euro gordin bitartekoak dira.\nEraikuntzan, ordea, soldata-irabazi handienak lortzen dituena proiektuen kudeatzailea da, ia ez baitago lan horretan aritzen den pertsonarik. Gainera, titulazio hori lortzeko konplikazioak gehitu dira. Hori soldatetan islatzen da: 90.000 eta 125.000 euro gordin urtean.\neskari euro euro gordin urtean sektore teknikari komertzialak


BESTE URTE BATEZ KONTXA BERDEA BILAKATU ZEN : KIROLETIK\n11 Ira, 2019 Hondarribia, Arrauna, Kontxako Estropada, Go Fit Hondarribia, Hondarribia Bertako Igogailuak, Hondarribiko Arraun Elkartea\nHondarribia Arraun Elkarteak bigarrenez jarraian Kontxako Estropadaren garaile bilakatu ziren igandean. Bi igandetan lehen postuan bukatuta, arraun munduko bandera preziatuena Hondarribira eraman zuten. Iker Cortesen arraunlariak ere oso txukun ibili ziren eta hirugarren postuan bukatu zuten emakumezkoetan.\nHerriko jaien egun garrantitsuenean Kontxako Estropadaren bandera Hondarribira eramatea lortu zuten Ama Guadalupekoako eskifaiekoek. Bi igandeetan Donostiako uretan azkarrenak izan ziren, baina asko sufritu zuen arraun munduko trapu preziatuena eskuratzeko. Oriorekiko bost segunduko abantaila zuten Mikel Orbañanosen arraunlariek, abantaila hori mantenduta garaile bilakatuko ziren, baina aurten Orioko eskifaia ez da makal ibili eta lana asko zaildu zioten ‘Ama Guadalupekoari’.\nOrio, Hondarribi eta Santurtzi oso idartsu hasi zuten ohorezko txanda, Oriotarrak ziren estropadaren proa, baina Hondarribiak oso hurbiletik jarraitzen zituen. Ez zegoen olatu handirik, marka ona egiteko eguna izan zen igandekoa eta bazirudien arraunlarien indarren egon zitekeela garaipena patroiaren trebatutasunaren ordez. Ziaboga hartu baino lehen, Oriok lau segunduko abantaila zuen Hondarribiarengan, baina olatu ñimiño baten ondotik Orio harrapatu eta aurreratu ere egin zuten. Orduan Hondarribia jarri zen estropada buru eta Kontxako Bandera astintzeko hurbilago aurkitu ziren. Hondarribitarrek bikain kontrolatu zuten estropada ordutik eta bien arteko lehia igandeko estropada irabaztean zentratu zen eta horretan ere, Hondarribia izan zen nagusi segundu bateko abantailarekin. Ohorezko txandan aritu ziren beste bi traineruak oso atzean geratu ziren, Santurtzi 14 segunduetara iritsi zen eguneko bostgarren sailkatua izanez eta Zierbena 21 segunduko atzerapenarekin heldu zen, eguneko zazpigarrena bukatuz.\nKontsolazio txanda ere ez zen makala izan, Donostiarrak sekulako estropada egin zuen eta Hondarribiaren segundu batetara geratu zen, Orioreko oso oso hurbil. Urdaibai izan zen kontsolazio txandako bigarrena, Donostiarrarekiko 10 segunduko atzerapenarekin heldu zen eta eguneko laugarren bezala bukatu zuen, Ondarroak lehen igandeko estropada hobetu zuen ere, ondo eutsi zion Urdaibairi baina azkenean bost segunduko atzeratu ziren eta seigarren postuan amaitu zuten. Sailkapena Kaikuk itxi zuen, 32 segundu galdu zituen Hondarribiarekiko eta lehen igandeko emaitza bera errepikatu zuen.\nHauxe izan zen beraz 2019ko Kontxako Banderaren orotarako sailkapena:\n1.- Hondarribia 39:01\n2.- Orio 6 segundutara\n3.- Santurtzi 23 segundutara\n4.- Donostiarra 25 segundutara\n5.- Bermeo 30 segundutara\n6.- Zierbena 36 segundutara\n7.- Ondarroa 48 segundutara\n8.- Kaiku 1:26 minututara\nEmakumezkoetan Orio garaile eta Hondarribiaren erakustaldia\nOrioko arraunlariek sekula ahaztuko ez duten denboraldia egin dute, urte berean Euskotren Liga eta Kontxako Bandera eskuratu dute, biak aurten estreinekoz. Eta nola gainera, lehen igandean sei segundurengatik gailendu ziren Arraun Lagunaki, baina bigarrenean 28 segundu atera zizkioten eskifaia donostiarrari. Emozioa nabaritzen zitzaien arraunlariei, hainbeste amestutako unea iritsi zitzaien.\nKontsolazio txandan Iker Cortesen arraunlariak bikain aritu ziren, sekulako borroka izan zuten Donostiarrarekin eta azkenean Oriorekiko 11 segunduko atzerapenarekin iritsi ziren helmugara. Bigarren bukatu zuen ‘Ama Guadalupekoa’k, denboraldiko emaitzarik onena, eta horren ondotik, bi igandetako denborak kontutan izanda hirugarren postuan bukatu zuten. Bost segunduko atzerapenarekin Donostiarra eguneko hirugarren izan zen eta globalean bostgarren postua erdietsi zuten. Ohorezko txandan esan bezala Arraun Lagunak Oriorekiko 28 segunduko atzerapenarekin iritsi zen helmugara eta ehunenekoengatik eguneko laugarren postuan bukatu zuen. Hori bai, Arraun Lagunak sailkapen nagusian Hondarribiaren aurretik geratu ziren.\nEguneko azken lauak Hibaika, Riveira, San Juan eta Zumaia izan ziren. Hibaika eta San Juanek ez zuten lehen igandeko errendimendu bera erakutsi eta sailkapen nagusian ere atzera egin zuten: Oreretarrak laugarren bukatu zuten eta Sanjuandarrak seigarren.\nHauexek izan ziren emakumezkoen Kontxako Estropadaren denborak:\n1. Orio 21:28.48\n2. Arraun Lagunak 21:57.42\n3. Hondarribia 22:04.20\n4. Hibaika 22:07.16\n5. Donostiarra 22:13.40\n6. San Juan 22:19.40\n7. Riveira 22:22.66\n8. Zumaia 22:50.28


'Eurocopa honi ez' dinamikak bi mobilizazio deitu ditu martxorako\nMartxoan aukeztutako dinamikari jarraikortasuna emateko, Eurocopa Honi Ez! dinamikako kideek martxoaren 14an Topaketa nazionala egingo dute Durangon. Bestalde, egitasmoari amaiera emateko, martxoaren 28an manifestazio nazionala antolatu dute Bilbon.\nGueñes Bizia Plataformak biomasaren errekuntzaren kontrako manifestazioa deitu du larunbaterako\nZientzialariek kasua aztertu ondoren kutsatzaileak osasunarentzat kaltegarriak direla baieztatu dute. Biomasa erretzearen bidez energia lortzearen jarduna baztertzearen beharra nabarmendu dute.\nLau urteko agintaldi plana aurkeztu dute Bilboko udaletxean\nHamar hiri-proiektu handiz eta hamar ekintza-ildoren inguruko 100 ekintzez osatutako egitasmoa aurkeztu du gaur Bilboko udal gobernuak. EAJren eta PSEren gehiengoari esker jarri da martxan, Bilbo "kohesionatuago" eta "iraunkorrago" sortzea helburu.\nEuskal presoak Euskal Herriko eta inguruko espetxeetara ekartzeko eskatuko dio Jaurlaritzak Sanchezi\nEspainiako kartzeletan dituzten euskal presoak Euskal Herrira edo ingurura ekartzeko proposatuko dio Eusko Jaurlaritzak Pedro Sanchezen gobernuari. Hala iragarri du gaur Jonan Fernandez Jaurlaritzako Giza Eskubideen Idazkari nagusiak.\nEaso Ederraren ordez, Hiritarrak emango du diskurtsoa Donostiako haur danborradan\nAurten ez da ohorezko Damarik eta Easo Ederrik izango Donostiako Haur danborradan. Honek bota ohi zuen diskurtsoa Hiritarraren pertsonaiak emango du, bertsotan. Horixe izango da 2020ko Donostiako Haur Danborradak izango duen berritasun nabarmenetako bat.\nJunqueras aske uzteko eskatu du Quim Torrak\nAuzitegi Gorenaren sententziak erreakzio ugari eragin ditu Katalunian. Quim Torra Generalitateko presidenteak salatu du Europako beste edozein herrialdetan pentsaezina izango litzatekeela Gaur Auzitegi Gorenak egin duena.


Bidean . . . — Eibar.ORG | Eibarko peoria\nHemen zaude: Hasiera / Blogak / Bidean . . .\nLa guerra es nuestra\nMikel Lizarralde 2008/02/20 15:23\nHorrelako izenburua daraman post batek gaurko urtemugarekin lotura izan lezake, baina ez. Egunkaria itxi zuten, baina Irazuren bertso batek zioen moduan "ta gerra ez da amaitu".\nAstelehenean Madrila iritsi ginenean Paco Martinez Soriaren tankera genuen, hiriburuan galdutako probintzianoarena, periferikoak. Eraikinei begi eta aho-zabal begiratzen. Eta hala, Gran Vía inguruan (bai, Bilboz gain, beste lekuren batean ere ba omen da izen bereko kalerik) non aparkatu bilatu nahian geundela, ondorengoa ikusi genuen:\nCirculo de Bellas Artes eraikuntza da. Zer ote zen, arrastorik ez. Agian irakurzaletasuna bultzatzeko?, ZPren aldeko artisten kartela? Ba ez, espresio artistiko bat omen da, Madrid Abierto ekimenaren barnean. Hona azalpen gehiago.\nMikel Lizarralde 2008/02/01 10:38\nMunduko jatetxe onena Mendaron dago. Oso gustoko dut eta bertan giro berezia egoten da. Behin, bertako sukaldariari entzun nion marketin onena mahai gaineko platera zela. Hau da, jatetxea eta janaria: eskaintzen duzun zerbitzua.\nOrain ez noa nere lana kakatara bidaltzera. Baina marketina enpresaren elizako aldarean jarri baino lehenago gauza pare bat kontuan izan behar dira. Marketinak ez du zure enpresa salbatuko berez salbatzea merezi ez badu.\nZertara dator hau? Azken egunotan pare bat esperientzien berri izan dut, biak gertu gertukoak.\nEibarren jatetxe berri bat ireki dute. Lekua polita da, oso ondo dekoratua, bertara joatera animatzen zaituen horietakoa. Atzo gabean behingoan lortu genuen bertan afaltzea. Janaria oso goxoa zegoen, bertakoekin hartuemana atsegina, eta ordaintzeko garaian merkea iruditu zitzaidan. Lekua, pertsonak eta zerbitzu/produktua ondo landuak.\nBestalde, ezagutzen dut fisioterapeuta on eta polit bat. Orain gutxi ireki arren, geroz eta jende gehiago dauka. Eta bezero berriei galdetuaz konturatzen ari da bertan izandako jendea ondo hitzegiten ari dela berataz, zerbitzu ona ematen duela, eta lekuak erlaxatzen laguntzen duela.\nAdos, teorikoki, horren atzean, negozio bi hauen atzean, marketina dago. Lekuaren diseinua, zerbitzua nola eman, jendearekin zer nolako tratua izan... hor planifikazioa dago, marketina, sen komertziala.\nMarketina ez da lan komertziala egitea, baina saltzearekin lotua dago. Izan ere, bi galderei erantzun behar die marketinak: "hey, bezero, zer nahi duzu?" eta "oso ondo, eta nola salduko dizut?". Bi galdera hauek, produktua edo zerbitzua sortu baino lehenagokoak dira.\nAskotan sentsazio txarra izaten dut taberna edo jatetxe batean jasotzen dudan (dugun) tratua dela eta. Fabore bat egiten ari zaizkizula dirudi eta! Joe, hau ordaintzen ari naizela e! Enpresa munduan pentsatuz gero, gauza bera esan liteke. Badira zenbait enpresa, handiak eta ertainak, zerbitzu negargarria eskaintzen dutenak eta gainera milioiak xahutzen dituztenak marketinean eta iragarkietan. "Nik, X enpresak, zerbitzu eskaxa ematen dut, baina marketineko departamentu berria daukat, orain saltzen hasiko naiz!". Zure zerbitzuak gauza bat trasmititzen badu eta zure publizitate-marketinak beste bat, epe luzean, jendea moskeatu egingo da, eta orduan...\nHau alperrikakoa da. Kontrata ezazu marketineko bat nahi baduzu, baina utziozu guztia aztertzen eta aldatzen behar izanez gero. Bestela, litekeena da salduko duzun gauza bakarra zure enpresa dagoen pabilioia izatea!.\nSen komertziala edo gauzak ondo egiteko gogoa daukan edozein pertsonak marketiniano bat darama barnean!. Enpatia ere deitu daiteke, nahi duzuna, baina pentsatu bezeroagan!!!\nAkabo! Lanik gabe geratu behar naiz!.\nBaina gutxienez teoria bat asmatu dut: plater-marketina, Landatarren baimenaz.\nMikel Lizarralde 2008/01/24 23:38\nOrain gutxi itzuli naiz Donostiatik "Magiarekin Komunikatu" hitzaldia entzutetik, eta esan dutena guztiz ahaztu baino lehen hemen idaztera derrigortu dut nere burua.\nEkitaldia Deustuko Unibertsitatearen Donostiako kanpusean izan da, Loiola auditorioan, Varsavsky-k hitzegin zuen leku berean (Varsavsky ez da bakarra izan, maila handiko beste hizlari batzuk ere jardun dute bertan ;-). 200 bat pertsonak eman zuten izena hitzaldi honetarako eta auditorioa ia beteta zegoen. Oro har, jende gaztea zen nagusi, tartean "hara, lehiakideak hor daude eta..." aditzen zen, eta publizitate agentzietako jendea zela suposatu dut.\nHizlaria, Jorge Luengo (hona elkarrizketa bat), mago gazte bat da, 24 urte besterik ez dauzka eta 19 daramatza magia munduan. Ingeniaritza informatikoa ikasitakoa dela ulertu dut. Hau da, teorian marketinaren mundutik aldendutako pertsona.\nHitzaldi kuriosoa egin du, powerpoint-ik gabekoa, magia-jokoak eta marketin esaldiak tartekatuz. Karta-jokoek, jendearen parte hartzeak eta hizlariaren komunikatzeko erraztasunak ikutu berezia eman diote hitzaldiari.\nLandu dituen kontzeptuak ondorengo hauek dira:\nMarketinaren eginkizun nagusia: zer egin behar dut bezeroaren beharrak eta nahiak asetzeko? Hau behin baino gehiagotan errepikatu du.\nHamaika aldiz ahalegindu beharra dago arrakasta lortzeko. Hau da, askotan huts egingo dugu produktu, zerbitzu edo ideiarekin asmatu arte.\nBCG matrizea aipatu du (ikusi wikipedian ingelesez), eta guztiok nahi dugula "behi" produktu bat eduki dirua lortu eta "galdera" produktuetan inbertitzeko.\nMarketina ez da saltzea (edo lan komertziala egitea), honekin guztiz ados.\nMarketina saltzea baino lehenagoko prozesua da: "zer nahi duzu?" eta "nola salduko dizut?" galderei erantzutea da. Honen inguruan, Gerraren artea (The Art of War) liburu zaharreko pasarte bat oroitu du: "Borroka hasi baino lehenago irabazten da". Hau da, produktu bat kalera atera baino lehenago merkatu ikerketa bat egin beharra dagoela bezeroaren nahiak aztertzeko, eta gero, bezeroari muturren aurrean eta era desiragarrian nola jarri.\nPuma kirol-arropa markaren adibidea jarri du. Duela bost bat urte sekulako krisian zegoen, azken hiru urteetan dozena bat arduradun izan zituen marketin departamentuak. Baina azkenean 30 urteko gazte bat buru zutela, Puma-ren zapatilak eta arropa eramatea "cool" zela adierazten hasi ziren; printze urdinaren istorioetan bezala, salmentek gora egin zuten nabarmen. Mezua: desioa piztea lortu zuten.\nHonekin lotuta, mezu subliminalekin esperimentu bat egin du. Publikoko jendeari zenbaki bat aukeratzeko esan eta "engainatu" egiten zituen berak nahi zuena aukeratzeko. Oso azkar egiten zuen, baina era bikainean. Hitzaldiaren une politenetako bat izan da. Mezua: iragarkiek guregan eragina daukate, nahiz eta guk halakorik ez pentsatu.\nEnpresak edo produktuak bere hobi edo lekua aurkitu behar du merkatuan. Aprobetxatu gabe badago hobe. Galdera bat egin du: "Etxera janaria eramaten duen enpresa batean pentsatzeko esaten badizuet, zein datorkizue burura? Telepizza pentsatu duzuenok altxa eskua." Eta gehienek eskua altxatu dute. Telepizza merkatuan sartu zenean "etxera janaria eramaten dizugu" mezuan egiten zuten indarrik gehiena.\nEmozioa landu: Telepizzarekin jarraituz, komentatu digu gaur egun enpresa honek egiten duen komunikazio guztian emozioa transmititzen ahalegintzen dela (adib.: "momentos redondos" edo ondo pasatzen ari diren lagunak edo familiak). Istorio bat kontatu beharra dago bezeroari, bere alde alde emozionala landu.\nHau da, jendearen baitan emozioa sortu beharra dago, eta desioa. Nintendo DS-ak egin duen estrategia aztertu du: ez da bideo jolasen betiko erabiltzaileetan zentratu (batez ere Brain Trainning jokoarekin). Ez du aipatu, baina zer esanik ez Nintendo beraren Wii-a dela eta.\nIdeia interesgarri bat bota du: ez da bezeroa marka edo enpresarengan arreta jartzen duena, alderantziz baizik. Izan ere, enpresak "behar bat asetzea bilatzen du", eta gero behar hori dutenen aurrean jartzen da.\nEz dela beharrezkoa merkatuan lehena izatea da komentatu duen beste kontzeptu interesgarrietako bat., adibidez, Apple: merkatuaren zati txiki bat dauka (AEB-etan %30 omen da, Europan gutxiago), baina bere bezeroek asko maitatu, gomendatu eta defendatzen duten marka bat da (Lovemark, bat da).\nBukatzeko, beste behin errepikatu du bezeroaren beharretan pentsatu beharra dagoela. Eta era kuriosoan eman dio amaiera saioari Esteko Marketin aretoaren propaganda eginez.\nHorrela irakurrita, aspegarria dirudi, baina Jorgek oso interesgarri bilakatu du hitzaldia, uneoro entzuleon parte hartzea bultzatuz, galderak eginaz, karta-jokoekin harrituz.\nFaltan bota dudan gauza bakarra bere esperientziaren datu gehiago izatea da. Hau da, zein proiektutan lan egin duen, nolako erronkak zituzten eta nola asmatu zuten bezeroari behar zuen huraxe ematen (hau, da esperientzi praktikoa definizio teorikoetaz gain).\nHitzaldia bideoan grabatu dutela ikusi dut, espero dezagun egunen batean sarean ikusi ahal izatea guztion gozagarri.\n(2008.eko urtarrilak 28an eguneratua. Argazkiak Lorea Narbaiza, Marketin aretoko arduradunak bidalitakoak, eskerrik asko!)\nIzena duen guztia da\nMikel Lizarralde 2008/01/22 14:37\nEuskal mitologiari buruzko libururen batean irakurri nuen esaldia da izenburukoa. Barandiaranena edo uste dut zela liburua. Izena duen guztia da. Egun esaldiaren moldaketa txiki batean bizi gara: egunkarian agertzen den guztia da.\nEgunkarian agertuz gero benetan existitzen zara, bestela ez. Egunkarian agertuz gero laneko bilera batean zaudenean "joño, egunkarian ikusi zaitut, zu zinen, ezta?" entzungo duzu. Egunkarian agertuz gero hirugarren bizitzako auzokidearekin solasaldi surrealista bat izango duzu; hori bai, lasai egon, hortik astebetera guztia bere lehengo egoerara itzuliko da eta eguraldiaz eta bazkaltzeko egongo denaz soilik solastuko zarete.\nEgunkarian agertuz gero, zure lagunek pentsatuko dute pena merezi duen lanen batean zaudela, nahiz eta ez zaren lau zenbakiko nominara iristen.\nEgunkarian agertuz gero ziurtatu dezakegu pertsona bat hil den ala ez. Egunkarian ez bada eskelarik agertu, oraindik ez da hil, bizirik dago, hor nonbait.\nEgunkarian agertuz gero litekeena da okindegian umeei oparitzen dieten txirula horietako bat ematea. Edo agian, jatetxe on batera bazoaz sukaldaria, Subijana edo halakoren bat, aterako zaizu agurtzeko asmotan.\nEz bazara egunkarian ateratzen ez zara inor. Madagaskarren uholdeak herri osoa hilko du akaso, baina egunkarian ez bada azaltzen ez da benetan hil, halakorik ez da gertatu sekulan.\nMikel Lizarralde 2008/01/17 14:45\nBataplan Donostiako diskoteka famatua da. Donostian ikasten egon garenok noiz edo noiz zapaldu dugu, ez gehiegitan atean zegoen segurata azpeitiarrak ez zigulako sartzen uzten.\nDirudienez, segurata horrek ez zion ezetzik esaten Chris Colemani. Igual altura kontua izango da, ez naiz eta 1,80ra heltzen.\n"se va Coleman. Se marcha. Nos dice bye-bye muy dolido porque no está dispuesto a aceptar que le impongan seis buenos jugadores para intentar el ascenso. Es el primer caso en la historia de una empresa que no quiere que le mejoren el equipo para funcionar. Pero bueno, Coleman también tuvo la primera lavadora en la historia a la que se le jodió el manguito y la operación de arreglo acabó en media docena de cubatas en Bataplán. Así que todo es posible con el impuesto por el otro galés que ayer escribía que todo está patas arriba en la Real y que lo que era barato era ser director deportivo en la Real. El susodicho con nombre de excelente whisky, que tiene el gran honor de haber situado a País de Galés a la cola del fútbol británico, debe pensar que la situación cojonuda era la anterior, la que él apadrinó con impagables ayudas periodísticas, de todos conocidas. Pero, míster Toshack, la democracia consiste en que la gente va al sitio señalado y vota. Y eso es lo que hicieron los sufridos accionistas de la Real en las pasadas elecciones en las que no hubo alternativa porque nadie quería aparecer en ninguna lista que pudiera tener el mínimo tufo al tinglado que habíais organizado cuatro amiguetes, John Benjamin. Cuatro amiguetes que mandáis el copón de la baraja, soy plenamente consciente, pero cuatro amiguetes al fin y al cabo. Si en las elecciones de enero ponen una urna para votar contra la cuadrilla del status quo, revienta en cinco minutos. Al menos Coleman no pide indemnización, lo que es de agradecer. Eso sí, Badiola, pórtate y compensa con algo al baranda de Bataplán."\nNoticias de Gipuzkoan agertzen da iritzi polit hau. Badiolak Bataplan Connection-a izorratu du. Beste izenburu moduko bat: "Bataplan-gate, Erreala dominatzen zuen taldearen gainbera".\nHaizean bada zerbait\nMikel Lizarralde 2008/01/16 00:31\nHaizean bada zerbait. Gutxi gora behera, hala itzul daiteke gaur Apple-ek San Frantziskon egin duen ekitaldiak zuen leloa: There´s something in the air.\nApple-k azken urteetan lortu duena ikusgarria da. Jende ugari dago beraiek egiten dutenari begira, baita beraien produktuak erabiltzen ez dituztenak ere. Gainera, marketinaren ametsetako bat lortu dute: bere bezeroak dira Apple-en komertzialik onenak. Desioa oso ondo lantzen dute, baita esklusibitatea ere. Nola da posible bestela interneten horrenbeste zarata eta zurrumurru sortzea?\nBerritasunak hauexek dira motxean:\nTime Capsule: Airport Extreme + 500 edo 1000 giga-ko disko gogorra.\niPhone: plazaratu zenetik, duela 200 bat egun, 4 milioi unitate saldu dituzte, eguneko 20.000.\niPod Touch-arentzako eguneraketa: 20 euroren truke Mail, Maps, Notes, Stock eta Weather. 20 euro??? Mekaguensos!\niTunes: pasa den astean 4.000 miloigarren abestia saldu zuten. Telesailen 125 milioi atal saldu dituzte eta 7 milioi filme (eta musika eta filmen merkatua krisian dela diote???).\niTunes Movie Rentals: pelikulak alokatzeko sistema. Pelikula arruntak 2,99 dolar, berriak 3,99 dolar, HD-koak 4,99 dolar. 30 eguneko epea daukagu ikusteko. Ikusten hasi ostean, 24 ordutan borratu egingo da.\nApple TV berria eta merkeagoa (antza, AEB bakarrik da merkeagoa, ejem ejem).\nMacBook Air: in-presionante. Irudiak ikusi besterik ez dago. 13,3ko LED pantaila panoramikoa. Gune estuenean 0,4 zm eta "lodienean" 1,93 zm. Bateriak bost orduko iraupena daukat. Bluetooth-a eta Wifia dauka, baina ez dauka Ethernet-ik ezta DVD irakurgailurik (Apple-ek bere betiko estiloan, USB bitartez konektatuko den irakurgailua salduko du 99 dolarretan). Ekologikoagoa ere ba omen da (aluminiozko karkasa, enbalaketa gutxiago behar du, ...). Honen izena: 1.699 dolore eta euro. Lanean genuen zalantza argitu da: bi USB portu dauzka :-). Garestiegia iruditzen zait, MacBook Pro-a baino pixkat merkeagoa da eta.\nAzkar-azkar pentsatuta bi ondorio datozkit:\nMusika eta entretenimenduaren kultura ez da hil. Eraldatu egin da. Lehengo enpresak eraldaketa horretara egokitu behar dira.\nApple-ek badu ohitura txar bat, dolarra eta euroa parekatzearena. Pertsonalki, dezente kabreatzen nau halako gauza batek. Beste detaile itxusi bat iPod Touch-aren eguneraketak 20 euro balio izatearen da. Orain egun gutxi halako aparailu bat erosi duenari zer nolako aurpegia geratzen zaio? Detaile txiki bat da. Baina Apple-ek ez luke bere burua Jainkoarekin parekatu behar. Orain goian daude, baina nork jakin hemendik 10 urtera bertan egongo ote diren. Detaile txiki hauek zaindu beharra dagoela uste dut.\nAppleberrin eta Applesfera-n\nguzti honen berri nik baino hobeto eman dute.\nKeynote-aren bideoa ere Apple-en webgunean ikusi daiteke jada. Ordu eta erdiko iraupena omen dauka. Hala ere, gustora ikusiko dut, badakizue, marketina. Laster gure informazio ministroa halako zerbaitetan jarriko al dugu? Marketineko arduraduna honen alde dago.\nMikel Lizarralde 2008/01/15 01:18\nBadirudi gaur ez dagoela beste berririk munduan. Mundua ez da amaitzen, baina beti gauza beretxuetaz gabiltza.\nSustatun goizean agertu da berria eta halako zarata modukoa sortu da euskal sarean.\nUrtea ondo bukatzeko edo ingeleseko klaseak hartzen hasi nintzen (berriz) abenduan. Beharrezkoa zen, lanean erabili behar nuela eta. Baina noski, apuntatzea ez da nahikoa. Mutiko txikia baloiari begira sumatzen duen zenbait aitak Ronaldinhoren botak erosten dituztenen tankeran, liburuak ingelesez irakurri behar nituela erabaki nuen.\nBehin, Donostiako San Martin merkatuko FNAC-ean nengoela Ken Follett-en azkena ikusi nuen. Lehen zatia asko gustatu zitzaidala eta erosi egin nuen (artean gaztelerazkoa ateratzeke zegoen).\nHori liburu puska!!. 1.111 orri dauzka. Nik uste nahita luzatu zuela liburua kopuru polit horretararte. Tamaina garrantzizkoa bada, liburu potente bezala defini dezakegu.\nErosi nuen, eta logelako apal batean egon da negua pasaz gaur arte. Sortu den zarata dela eta berriz hartu dut eskuartean.\nEz dakit zergatik, baina bukaeratik ireki dut eta Ken lagunaren argazkiari begiratu ostean orriaren behekaldera begiratu eta "Author photograph by permission of Quintas - Fundación Catedral Santa Maria".\nHorra Ken-ek Gasteizi egindako beste aportazio bat. Liburuko argazkia bertan eginda dago. Euskal kutxua dauka liburuak. Banioen nik maitasunez begiratu zidala liburu dendan!. Txorakeriak alborantz utzita, argiago esan zezakeen non hartua zen argazkia.\nBestalde, sortu den iritzi-trukea dela eta. Nik uste onura ekarriko diola istorio honek Gasteizi. Ez dakit zenbat pertsona joango ote ziren Da Vinci Kodea liburua baino lehenago Edinburgh ondoan dagoen Rosslyn Chapel-era, baina fenomenoaren ondoren, Eskoziara joan nitzenean pare bat lagunek galdetu zidaten ea ikusi nuen. Eta orain halako zerbait gertatuko da, ziur. Jendeak hor nonbait irakurriko du Kingsbridge-eko istorioa idazteko Gasteizeko katedralean oinarritu zela eta zuzenean ikusi nahiko dute. Laster ditugu jubilatu ingelesak katedralean bueltaka.\nMikel Lizarralde 2008/01/08 23:27\nHiru Haundiak ez dira Zamora, Satrustegi eta Arconada. Hiru Haundiak iraupen luzeko proba bat da (kontuz, webguneak alergia pixkat eragiten du eta, zenbat urte ote ditu?).\nUrtea hastearekin batera guztiok esaten dugu txorakeriaren bat zortzigarren eta bederatzigarren kanpaikadaren artean, edo hobe bostgarren txanpai kopa eskuetan erdi hutsik dugula.\nNik ez dut erretzen, beraz ezin promestu tabakoa utziko nuela; gimnasioak ez ditut gustoko, beraz ezin nuen halakorik ere promestu. Zer egin bada? Etxetik joatearena? bai zera!! Homo astrapotus-arena egin.\nEuskaldunok nahikoa dugu "ezetz halakorik egin" bat aditzea belarriak eta paparra tente-tente jarri eta zerbaitekin tematzeko. Nere kasua ez da guztiz halakoa izan, ez da "ezetz" bat egon, proposamena izan zen. "Halako hau egingo al diagu?". Joe, ba bai.\nFuntsean, Hiru Haundiak (Handiak behar luke, baina...) Aizkorri, Anboto eta Gorbea dira. Eta proba honetan batetik besterako bidea egiten da. Nahiago nuke lerro zuzenak balira, baina ez, bi punture artean distantzia euskaldunena mendian gora ta behera ibiltzea da. Guztira 100 bat kilometro eta 24 orduko epea bukatzeko.\nEkainaren 14an da, beraz oraindik denbora daukat damutzeko, baita prestatzeko ere :-). Adibide onak ditut lanean, nere tokaioa oinez joaten da lanera, eta Eneko korrika egitera joaten omen da (omen, ez dudalako ikusi :-), baina Flickr-en badaude argazkiak, sinistu beharko).\nBaten bat animatzen bada, izena aurrez eman behar da eta 30 euro balio ditu.\nSantiagora iritsi banintzen, hau ere egingo dut, ezta? Apusturik bai?\nAitzolek komentatu dit jada ez dagoela apuntatzerik. Hiru Haundiak-en webgunean abixu bat jarri dute aurreikusita zeuden 1.000 postuak bete direla. Eskusa ona aurkitu du ez egiteko ;-). Esan beharra dago antolakuntza dela eta orain arte ikusi dudana ez dela oso positiboa izan. Pixkat kaotikoa. Gainera interneten baliabideak ez dituzte ondoegi aprobetxatzen. Agian proba gehiegi hasi da.\nBestalde, Tagzanian 2006ko proba jaso zutela erakutsi dit.\n(2008ko urtarrilak 10ean eguneratua)\nMikel Lizarralde 2008/01/07 22:39\nAurreko astean Arrateko Amaren bixita izan nuen. Atzetik agertu zen eta sorpresan harrapatu ninduen. "Hi, zergatik ez hator gurera?".\nAittitta Mario etorri zitzaidan burura. Txikitan ikasi nuen lehen abestia Arrateko Amarena izan zen, berak erakutsita. Eibartar gehienen kasua izango ote? Oraindik ere oroitzen dut abestia, aspaldi joandako aittitta gogoratzen dit. Nola esan ezetz bada Arrateko Amari?\nAsteburuan erabakia hartu nuen, Eibarreratu egingo nuen bloga.\nAmerikarrek beraiengana zihoazen etorkinak Ellis Island-en edukitzen zituzten zain. Eibarren Azitain daukagu. Bertako poligonoan egon gara goizean bloga eta biok. Berari ez dizkiote parerak eman. Aittittari agur esan nion bezala, blog zaharrari ere agur esatea tokatu zait. Wordpressen laga dut. Agian trukatuko dugu estekaren bat, edo agian baita bixitariak ere.\n2007ko azaroan, bloga hasi nuenenean, ibilbide berria hasi nuen. Santiago eta lan berria zituen helmuga bide horrek, the road. Orain lagun eta esperientzi berriak ditugu zain. On the road gaude, bidean.\n« Aurreko 10 elementuak 1 ... 10 11 12 13


Kaleak bete dituzte Madrilgo erreformen aurka - Bilbo - Uriola.eus\nKaleak bete dituzte Madrilgo erreformen aurka\nuriola.eus 2021-12-01 13:09\n“Lan, pentsio eta bizi baldintza duinen alde” esaldia zeraman pankartaren atzean bildu dira milaka herritar gehiengo sindikalak deitutako eta gizarte eragile askok babestutako Bilboko manifestazio nagusian. Lan eta pentsio erreformen aurka daudela zabaldu nahi izan dute, eta “Euskal Herria Madrilen ez saltzeko” eskatu diete politikariei.\nEuripean egin dute manifestariek ibilbidearen zatirik handiena, Bilboko udaletxean hasi eta Jesusen Bihotzean amaitu dena. Martxa abiatu aurretik, adierazpenak egin dituzte ELA eta LAB sindikatuetako idazkari nagusiek, hau da, Mitxel Lakuntzak eta Garbiñe Aranburuk, hurrenez hurren.\nEspainiako Kongresuan bihar bozkatuko den pentsio erreformari nahiz estatu mailako lan erreformari dagokienez, galdera bat plazaratu nahi izan du Lakuntzak: “Noren alde eigngo dute, langileon alde edo kapitalaren eta gehien dutenen alde?”. Egoera EAJk eta EH Bilduk ahalbidetu dutela gaineratu nahi izan du, eta “planteatzen diren murrizketak geldiarazteko aukera” dutela nabarmendu. Hortaz, horiek geldiarazteko lan egiteko eskatu die alderdi biei. Bestalde, ELAk Espainiako Gobernuari leporatu dio lan erreforma indargabetzeko promesa ez bete izana: “Azken egunotan esaten digute patronalarekin geldiarazi nahi dutela, baina gezurra da”. Azkenik, aurrekontuen gaiari helduta, gehiago inbertitu nahi ez izatea salatu du, “pandemian zehar ikusi dugun bezala”, eta esan du egoera horretan ezkerreko alderdiek ez daukatela beren politikak aurrera eramateko marjinik.\nGarbiñe Aranburuk, aldiz, hauspotu nahi duten mobilizazio ziklo orokor berriaren baitan kokatu du gaurko manifestazioa. “Pandemiaren fase berrian indarrez sartzea” omen da ziklo horren helburua: “Ez du zerbaiten erantzuna izan behar; aurreko grebaren norabidea berreskuratu behar dugu eta ofentsiban jardun behar dugu”. Dena den, gaurkoan “begi bat Madrilen” omen dauka LABek, baina “hanka biak Euskal Herrian”. Izan ere, bideorri propioa eraikitzeko beharra eta bertako gobernua nahiz patronala interpelatzekoa azpimarratu ditu Aranburuk. Hala, Madrilen eragiteko “determinazioz eta denborarik galdu gabe” jokatzeko garaia iritsi dela uste du idazkari nagusiak. Era berean, zerbitzu publikoetarako inbertsioak hobetzeko premiari erantzuteko ordua dela adierazi du.\nBilbon ez ezik, Hego Euskal Herriko hiriburu guztietan ere atera dira kalera goizean langileak, pentsiodunak eta herritarrak, oro har. Gainera, arratsaldean ere agerraldiak egongo dira herri eta eskualde askotan. Bestalde, eta gaurko mobilizazioei oihartzuna emate aldera, aktibista batzuek trenbideak moztu dituzte goizean goiz.


Ukrainak ere zigorrak jarriko dizkio Errusiari, "krimenak" egotzita | Mundua | Berria\nUkrainak ere zigorrak jarriko dizkio Errusiari, "krimenak" egotzita\nErrusiako 65 konpainiari eta 172 norbanakori eragingo diete.\nVladimir Putin Errusiako presidentea, artxiboko irudi batean. / MIKHAIL KLIMENTIEV / EFE\nArseni Jatseniuk Ukrainako lehen ministroak jakinarazi duenez, zigortuko dituzten konpainia eta norbanakoek "terrorismoa babestu eta finantzatzen dute, eta harreman zuzena dute Ukrainako lurraldean egin diren krimenekin".\n26 zigor izango dira guztira, eta neurri horien artean daude aktiboak izoztea, lizentziak kentzea eta funtsak ateratzea galaraztea. Zigorren inguruko lege proiektu bat onartu dute gaur, eta espero da abuztuaren 12an lege bihurtzea, Parlamentuaren onespenarekin. "Ukrainaren historian lehen aldia da gure herrialdearen eta herritarren kontra krimenak egin dituztenen aurkako neurriak hartzen dituguna".\nUkrainako gatazka dela-eta Europako hainbat herrialdek eta AEBek Errusiari ezarri berri dizkioten zigorren aurrean, Europako Batasuneko, AEBetako, Norvegiako, Australiako eta Kanadako elikagai produktuak inportatzeko debekua ezarri du Errusiak. Halaber, Kremlinek jakinarazi du aztertzen ari dela Mendebaldeko hegazkin konpainiei Errusiako aire eremua debekatzea. Asiarako bidaiei eragingo lieke.


Elkartasuneko eta gizarte-lankidetzako jarduerak « BAM Begoñako Andra Mari Irakasleen Unibertsitate Eskola\nBoluntariotza eta bestelako jarduerak\nElkartasuneko eta gizarte-lankidetzako jarduerak\nBAM Irakasle Eskolak Elizbarrutiko hainbat erakunderekin lankidetzan parte hartzeko aukera eskaintzen du zenbait proiketuren bidez.\nProgramaren helburua zailtasun-egoeran bizi diren adin txikikoen eta familien gizarte-bazterkeria prebenitzea da. Elkartasun-programa honen bidez, adingabearekin esku-hartze integrala egiten da, hiru mailatan: familiakoa, gizartekoa eta pertsonala. Programaren hartzaileak 6 eta 14 urte bitarteko haurrak dira, eskola-errendimendu txikia edo normal-baxua dutenak. Desabantaila-egoeran edo gizarte-bazterketako egoeran dauden ingurune soziofamiliar eta komunitarioetako adingabeak dira. Lan-arloak honako hauek dira: hezkuntza-laguntza, aisialdia, osasunerako hezkuntza eta gizarte-trebetasunak.\nTalde lana egitea ezinbestekoa da, erakunde desberdinekin korrodinatuta; Ikastetxeekin eta unibertsitatearekin, gizarte- eta hezkuntza-arloko esku-hartze taldearekin, aisialdiko taldeekin, udaletako oinarrizko gizarte-zerbitzuekin eta Caritaseko Zerbitzu Orokorrekin koordinatuta lan egiten da.\nECTS: 2h/ast, 30 aste. 3 ECTS\nAuzolandegia zerbitzu-esperientzia bat da, laguntzarekin egiten dena, eta gure ingurunean egoera ahulean dauden pertsonekin (adinekoak, desgaitasuna, haurrak, kulturartekotasuna) lan egiten duten erakundeetan eta Hegoaldeko herrialdeetan gauzatzen da. Gutxienez 10 eguneko iraupena izango du.\nPartekatzeko, hausnartzeko, zerbitzeko, otoitz egiteko, laguntzeko, beste batzuekin topo egiteko eta elkarrekin gozatzeko egunak izango dira, bai eta beste leku batzuk ezagutzeko egunak ere.\nUnibertsitateko pastoraltzan laguntzeko boluntarioak\nUnibertsitateko Pastoraltzako taldean parte hartzea Zerbitzu honek proposatzen dituen jarduerak prestatu eta egiten.\nEtorkin helduei gaztelaniako klaseak emateko boluntarioak\nProiektu honen bidez, etorkin helduek gaztelania ikastea sustatu nahi da, eguneroko bizitzan gizarteratzeko eta laneratzeko gaitasuna hobetzeko. Proiektu honetan hezkuntza arloa eta gizartea konektatzen dira pertsona ahulenekiko elkartasunaren ikuspegitik. Jarduera hau martxan jartzeko ezinbestekoa da BAMeko hezkuntza-komunitate osoa inplikatzea, bai ikasleak bai irakasleak.\n3 ECTS, 2h/ast.\nBAMen 2021-2022 ikasturte berriaren hasiera. Ongi etorri!


Eraikin garrantzitsuak | San Sebastian City Tour\nDonostiako Aquariuma Euskadin bisitari gehien jasotzen dituen ekipamenduetako bat da, urtean 300.000 lagunek bisitatzen baitute. Nahitaezko bisitaldia da Donostiara etortzen direnentzat. Donostiako Aquariumaren eraikin enblematikoa 1928koa da, eta Gipuzkoako itsas ondarea zein itsasgintzakoa biltzen ditu bi solairutan. Bertan, nabarmentzekoa da euskal balea baten eskeleto handia, baita Kantauri itsasoa ardatz duten akuario ugari, 200 espezie baino gehiago biltzen dituztenak, eta 360ºko tunel ospetsua ere. Halaber, askotariko espezie tropikalak ikus daitezke.\nNola iritsi: Aquariuma\nUrgull mendia Donostiako erdialdean dagoen enklabe naturala da, itsasoaren eta hiriaren gaineko talaia. Donostiarrek beren historia luzean jasan dituzten gerra-gorabeheren lekuko da, eta gaur egunera arte iraun duen bidez eta gotorlekuz osatutako egitura du. Gotorleku horien artean, Mota Gaztelua nabarmendu behar da. Nafarroako errege Antso Handiaren garaian, lehen defentsa-talaia eta Donostiako hasierako harresia egin zituzten, 1150. urtearen inguruan. Jatorrizkoa harkaitz gaineko lau angeluko gaztelua zen; lau dorre handi zituen angeluetan eta, hondoan, omenaldi-dorrea. Iturburua: sansebastianturismo.com\nNola iritsi: Mota gaztelua\nArtzai Ona katedrala\nXIX. mendean eraiki eta 1897an inaguratua, estilo ojibaleko estetika du, Alemaniako eta Frantziako Erdi Aroko elizen estiloan oinarrituta eraikitako katedral honek. Eraikinaren goiko aldean duen eta “Donostiako eraikinik altuenaren” kategoria ematen dion orratz luzea da horren erakusgarri. Fatxada nagusian, “Bakearen gurutzea” obra du, Eduardo Chillida eskultorearena. 1.915 m2-ko azalera izanik, Donostiako elizarik handiena da. Katedrala Igeldo mendiko harriarekin eta arbelarekin eraiki zuten. Iturburua: sansebastianturismo.com\nNola iritsi: Artzai Ona katedrala\nIgeldo mendiko funikularra\nFunikular ezagun hau, Euskal Herriko zaharrena eta Espainiako zaharrenen arteko hirugarrena dena, Tibidabo eta Vallvidrerakoen atzetik, Igeldo mendiaren tontorreraino eramango zaitu. Bertan, jolas-parkea dago, eta badiako eta Donostiako bistarik onenak miretsi ahal izango dituzu.\nNola iritsi: Igeldo mendiko funikularra\nBere kokapenari eta orografiari esker, gure hiria gotorleku militarra izan zen XII. mendean, eta bertako harresiek, Boulervardeko lurpeko aparkalekuan dauden aztarnekin batera harresiz inguratutako Donostiaren lekuko bakarrak, hainbat eraso eta setio jasan zituzten urteetan zehar. Urgull mendia izan zen, 1794an, hiriak frantsesen aurrean egindako lehen kapitulazioaren agertokia. Mendiaren goiko aldean dagoen Mota gaztelua, XII. mendean eraikia, funtsezkoa izan zen gure hiriaren defentsan. Iturburua: sansebastianturismo.com\nNola iritsi: Urgull mendia\nJauregi hau errege-familiaren udako egonaldietarako egin zuten, 1887. urtetik aurrera Donostia aukeratu baitzuen errege-familiak uda igarotzeko. Bertatik dagoen ikuspegia zoragarria da: badiako bi hondartzak eta Santa Klara uhartea ikusten dira. Miramar jauregia “Ana erreginaren cottage ingelesa” estiloan eraiki zuten, Seldon Wornum arkitekto ingelesak zuzenduta. Jauregia adreiluz eta hareharriz eraiki zuten, zurezko bilbadurarekin. Lorategiak Pierre Ducasse lorezain maisuak egin zituen, Aieteko jauregiko eta Gipuzkoa plazako lorategien egile berak. Iturburua: sansebastianturismo.com\nNola iritsi: Miramar erret-jauregia\nHaize-orrazea edo Haizearen orrazea\nOndarreta hondartzaren amaieran dago Haizearen Orrazia, Donostiako mendebaldeko muturrean, Igeldo mendiaren magalean. Eduardo Chillida eskultore handiaren obrarik ezagunenetakoa da. 1977an sortu zuen. Luis Peña Ganchegui arkitektoa arduratu zen inguruaren diseinuaz. Arrosa koloreko granitozko terrazek eta harkaitzei lotuta itsasoaren kolpeei gogor eusten dieten altzairuzko hiru piezak osatzen dute. Aparteko edertasuna hartzen du ekaitz egunetan, olatuek itsalabarra gogor astintzen dutenean. Iturburua: hotelrecord.com\nNola iritsi: Haize-orrazea edo Haizearen orrazea\nKontxa hondartzak ez du parekorik, eta Donostiako leku esanguratsuenetarikoa da, ezbairik gabe. Hiriaren erdigunean dago, eta ikuspegi zoragarria eskaintzen du: maskor itxurako badia ederra, Santa Klara irla erdian eta Igeldo eta Urgull mendiak albo banatan dituela. Urre koloreko harea meheko 1.350 metroko hondartza da, eta kirol-jarduera asko egiteko aukera eskaintzen du: surfa, windsurfa, piraguismoa, boleibola eta hondartzako futbola. Itsasgora dagoenean El Pico del Loro izenaz ezagunagoa den olatua altxatzen da. Iturburua: sansebastianturismo.com\nNola iritsi: Kontxa hondartza\nParte Zaharraren bihotza Konstituzio Plazan. Erdian dagoen eraikina Donostiako udaletxea izan zen 40ko hamarkadaraino. Plaza inguratzen duten eraikin koloretsuen balkoiek zenbakiak dituzte, antzina zezen-plaza gisa ere erabiltzen baitzen. Gaur egun, aldiz, Konstituzio Plaza toki bizi-bizia da, eta bertan egiten dira gure hiriko jairik garrantzitsuenetako ekitaldi nagusiak: bandera igotzea eta jaistea urtarrilaren 20an, San Sebastian egunean; San Tomas eguneko azoka, abenduaren 21ean; etab. Iturburua: sansebastianturismo.com\nNola iritsi: Konstituzio enparantza\n1893. urtean, zurezko behin-behineko pasabidea egin zuten, hiriaren erdialdetik Norteko geltokira, zezen-plazara edo belodromora zuzenean joateko. Behin betiko zubia 1905eko urtarrilaren 20an inauguratu zuten, San Sebastian egunean. Zubiak lau obelisko monumental ditu muturretan. Obeliskoek18 metroko altuera dute eta, goiko aldean, eskultura-multzoak dituzte. Garai hartan sekulako berrikuntza zen hormigoi armatuz eraikia izan zen. Hiru zubibegi zituen, bakoitza 24 metro zituelarik. Zubiak denera 20 metro zabal eta 88 metro luze zituen. Iturburua: tourisme.euskadi.eus\nNola iritsi: Maria Kristina zubia


Nola desaktibatu modu segurua Tumblr-en? - Nola\nTumblr erabiltzaileek eguneroko bizitza partekatzeko plataforma bikaina da. Mikroblogintza plataforma bat da, oraindik ere entzule nitxoen artean ezaguna dena. Jende asko Facebook eta Instagram bezalako beste zerbitzu batzuetara joaten ari da. Tumblr estetika ohiko esaldia izaten jarraitzen du gure bizitzan. Interneten erabiltzeko plataformarik eskuragarriena da. Publiko zabal batekin erraz komunikatu zaitezke.\nGaur, Tumblr ezarpen batzuk ikusiko ditugu. Modu seguruaren funtzioa nahiko distraigarria izan daiteke irakurle askorentzat. Gida honetan desaktibatzeko urratsak ezagutuko ditugu.\nZein da Tumblr-en Safe Mode?\nModu segurua Tumblr-en eginbide bat zen erabiltzaileek NSFW edo blog bortitzak ikustea ekiditeko. Erabiltzaile asko sentikorrak dira eta eduki hori ekidin nahi dute. Modu seguruak mezu kopuru gordina murrizten laguntzen du. Plataforman milioika erabiltzaile daude. Ikusleek jartzen dituzten edukien jarraipena egitea oso zaila izan daiteke. Mezuen jarraipena egiteko sistema automatikoak lana errazten du. Tumblr orain bere plataformarekiko beste ikuspegi bat hartzen ari da. Aplikazioa eta webgunea familientzako egokiagoak izan daitezen dute helburu. NSFW eta eduki sentikor guztiak ez dira normalean gunean aurkitzen. Modu seguruaren funtzioa txandakatzeko aukera ematen zuen, baina dagoeneko ez dago erabilgarri.\nPosible al da Modu segurua Tumblr-en desaktibatzea?\nModu segurua jada ez da tresna osagarria Tumblr plataforman. Erabiltzaileek ezin dute zerbitzua gaitu edo desgaitu.\nOrain dela gutxi webgunetik eta aplikaziotik kendu da. Azken politika aldaketak iragarkien argitan egin dira. Garatzaileak plataforman iragarkiak egin nahi dituzte. Hori egiteko modu fidagarri bakarra eduki segurua da. Hala ere, orain ezinezkoa da modu segurua zure Tumblr aplikaziotik desaktibatzea. Plataformako mota guztietako eduki desegokiei bloke bat jartzen hasi dira.\nModu segurua Tumblr-en desaktibatzeko urratsak:\nModu segurua desaktibatzeko prozesua nahiko erraza da. Edonork egin dezake gida erraz honen laguntzarekin. Beheko urratsak jarrai ditzakezu eta edozein edukiz gozatu. Hona hemen jarraitu behar dituzun pausoak.\nTumblr plataforma bikaina da blog desberdinak esploratzeko.Eduki zorrotzaren etxea da.Ondorengo esteka bisitatu dezakezu - https://www.tumblr.com/ . Webgunearen hasierako orrialdera eramango zaitu.\nErabiltzaileek gunean dauden Tumblr kontuetan hasi behar dute saioa. Saioa hasi dezakezu zure posta elektronikoko IDa eta pasahitza erabiliz. Guneak erabiltzaileei esteka magikoa erabiliz azkar saioa hasteko aukera ematen die. Guneari esteka hau zure helbide elektronikora bidaltzeko eska diezaiokezu.\nSaioa hasi ondoren, erraza da zure arbela arakatzen hastea. Guneak jarraitzen dituzun kontuetako eduki guztia bistaratzen du. Hobe da zure jarraitzaileen artean eduki berriak aurkitzea. Material sentikorretarako esklusiboak diren orrialdeak bisita ditzakezu.\nArakatzeko jarioa ere bikaina da NSFW edo Sentiberak orrialde berriak ezagutzeko. Azken aldian aldian aldiko argitalpenak egongo dira eskuragarri. Mezu sentikorretan abisu bat ikus dezakezu. Egin klik jakinarazpenean eta ikusi, hala ere.\nNola ikusi Tumblr mezuak konturik gabe?\nTumblr kontu bikainarekin saioa hastea eskatzen duen plataforma bikaina da. Jende askori gustatzen zaio mezu hauek ikustea. Orain, erregistratu gabe ere ikus ditzakezu. Zure beharretarako egokia den konponketa erraza aurkitu dugu. Seguru ez dauden edukiak ikusten ere laguntzen zaitu. Hona hemen Tumbex webgunea zure beharretarako erabiltzeko urratsak.\nErabiltzaileek Tumbex webgunea bisitatzen hasi behar dute. Tumblr-eko mezu guztien batura da. Esteka honetan klik egin dezakezu - https://www.tumbex.com/ . Hasierako orrialdeak blog berriak esploratzeko beharrezko konexio guztiak ditu.\nGuneko edozein eduki bila dezakezu testu sarrera sinple batekin. Tumblr datu basea begiratuko du eta emaitzak lortuko ditu.Blog askok ez dute funtzionatzen egun. Tumblr etengabe ez sentikorra den edukia erakusten duten orrialdeak ezabatzen ditu.\nAukera handia dago Tumbex-ekin NSFW edukia ere ez topatzeko. Erabiltzaileek bilaketa segurua eginbidea desgaitu dezakete emaitza onenak lortzeko.\nTumblr-ek informazioa moderatu behar al du:\nTumblr tresna bikaina da erabiltzaileek blog zirraragarriak erraz erreproduzitzeko eta ikusteko. Plataformak hasierako arrakasta izan zuen eduki zorrotzagatik. Gazteek hainbat ikuspegi eta istorioei buruz partekatu ahal izan zuten. Zoritxarrez, horretarako denbora amaitu da eta Tumblr gauzak aldatzen hasi da. Plataforma egonkorragoa da. Youtube eta Facebook garatzaileen orrialdeak ateratzen ari dira. Foroko erabiltzailea naizen aldetik, polarizatutako edukia kentzea beharrezkoa dela esango nuke. Hala ere, txiste ironikoak eta eduki zorrotzak jada ez daude mahai gainean. Tumblr izan zen hori egin ahal izan zenuen azken lekua.\nTumblr plataforma bikaina da erabiltzaileei eskaintzeko gauza asko dituena. Emaitza onenak lortzeko zerbitzua probatzea gomendatzen dizugu. Gida honetan, modu seguruan arazoari buruzko zalantzak erantzuten saiatzen gara.\nDoako filmak erreproduzitzeko guneak (2020) Erregistratu gabe\nNetflix behera al dago oraintxe? Begiratu Zuzeneko egoera\nNola erabili Google Home aplikazioa ordenagailuan?\nDisney Plus Bundle (2020) - Lortu Disney +, Hulu eta ESPN +\nMacerako doako VPN onena (2020) - Konfiguratzeko eta erabiltzeko erraza\nSwagbucks Review (2020) - Legit edo iruzurra al da?\nNola ezabatu Gmail kontua?\nModern Warfare-rako COD sagurik onena (2020)\nNola lortu YouTube Premium Ikaslearen beherapena?\nAndroiderako Garageband alternatibarik onenak\nPutlocker Alternatives (2020) - Doako korronte mugagabea\nRyzen 5 3600rako motherboard onena - Erosketa gida (2020)\nKonpondu GeForce Experience 0x0003 errore kodea\nikusi telebista saio guztiak linean\nnola ikusi doako filmak netflix-en kreditu txartelik gabe\nroblox nola lortu doako gauzak\nnola lortu gta vice city doan\ndoako zuzeneko ppv streaming guneak\nikusi filmak linean doan ikusteko\nwww.hulu.com/activate aktibazio kodea


"Bultza euskaltegiak bultza euskara" ekimenarekin bat eginez - Aramaioko Udala\n«Bultza euskaltegiak bultza euskara» ekimenarekin bat eginez\nAEKk, Bultza euskaltegiak!-Bultza euskara! izeneko dinamika abiatu du Euskal Herrian, Helduen Euskalduntzearen garrantzia plazaratzeko eta normalizazioa aldarrikatzeko. Ekimen honen barruan, ekintza ugari egingo da datorren igandean, martxoak 28, herriz herri banatuta. Aramaion ez da ekintzarik egingo eta Debagoienean Arrasaten izango da bilkura nagusia.\nJakina da 22. Korrikan jarraituko dugula hau guztia lantzen; baina, zoritxarrez, atzeratu behar izan da hurrengo urtera arte, Korrikak eskatzen duen parte hartzea bermatzeko. Aurten, pausoak ematen jarraitzeko, jendartearen babesa ikustarazteko eta aldarrikapena indartzeko, aipatutako bilkura egingo da Arrasaten, igande goizean eguerdiko 12etan, herriko plazan.\nBertan, euskaltzaleak batu eta jai giroan -ordu erdiko ekitaldi xumean- elkarrekin goxo-goxo egotea da helburua. Plazan bildu eta egoerak eskatzen dituen neurri guztiak beteta, bertsoez, abestiez, marrazki lanez eta abarrez disfrutatzea da helburua; eta, nola ez, Euskalduntze-alfabetatze sektorearen normalizazioa aldarrikatuko duen testuarekin bat egitea.\nEkarpen ekonomikoa jasotzeko kanpaina\nHorrekin batera, gainera, Korrika atzeratzeak eragin duen zuloa betetzeko aukera ere zabaldu nahi diegu euskal herritarrei. Ekarpen ekonomikoa egiteko kanpaina martxan dugu dagoeneko, AEKren webgunean, finantzazioa eskatu beharrak ekarri duen zorpetzeari aurre egiten laguntzeko.\nBeraz, dei berezia egiten zaie herritarrei eta herrietako eragile nagusiei, ahal den neurrian AEKren aldeko ekarpena egin dezaten, bakoitzak bere neurriko ekarpena:\nInformazio gehiago: https://aek.eus/ekarpenak/


Avignoneko Jaialdiko egitarauak L’Alakran konpainiaren antzezlan bat aurkeztuko dau - bizkaie.biz\nAvignoneko Jaialdiko egitarauak L’Alakran konpainiaren antzezlan bat aurkeztuko dau\nBizkaie! 2009-07-06 16:33 Kulturea\nAvignoneko Antzerki Jaialdiak bere egitarauan aurten ‘Kaïros, sisífos y zombis’ antzezlan euskal–suitzarraren eta Comédie de Genéveren arteko koprodukzinoa sartu dau, BAD Bilboko Antzerkia eta Dantza Jaialdiaren laguntzinoagaz, azken edizinoan estreinautakoa.\nAvignoneko Antzerki Jaialdiak bere egitarauan aurten ‘Kaïros, sisífos y zombis’ antzezlan euskal—suitzarraren eta Comédie de Genéveren arteko koprodukzinoa sartu dau, BAD Bilboko Antzerkia eta Dantza Jaialdiaren laguntzinoagaz, azken edizinoan estreinautakoa.\nAvignoneko Antzerki Jaialdia Frantziako lehengoa da (1947an egin zan lehen aldiz) eta Europan ospe handiena dauena da. Gerra ondoren sortua, ohiko jaialdi batzuen errepertorio klasikotik aldenduz, beti nabarmendu izan da Avignon aurkezten diran proiektu barritzaileez. Urteak pasa ahala, eskaintza kulturala be zabaldu egin da eta musika, jantza eta zinea be jasoten dira egun. Mundu osotik joandako 100.000 ikusle baino gehiagoren aurrean berrogei ikuskizun inguru eskaintzen ditu garagarrilean zehar.\n‘Kaïros, sisífos y zombis’ L’Alakran konpainiaren azken antzezlana da, orain hamabi urte sortua Ginebran Oskar Gomez Mata zuzendari irundarraren eskutik. Obrak gizakiaren bizitzan denporeak dauen eraginaren zentzuaren inguruan egiten dau hausnarketea. Testuaren egileen arabera, betiko bizi izango bagina bezela jokatzen dogu gizakiok. Danetara, Jaialdi honetan obra honen bost errepresentazino egingo dira, garagarrilaren 14 eta 16ra bitartean guztiak.\nBAD, Bilboko Antzerkia eta Dantza Garaikidearen Jaialdia uribilduko eskaintza kulturalean ekarpen garrantzitsua bihurtu da hamar edizinoetan zehar eta gainera abanguardiako arte eszenikoetako profesionalen topagune bihurtu da. Azken urteetan, Bilboko Udaleko Kultura eta Hezkuntza Sailak antolatzen dauen Jaialdi honek, 8.000 ikusleren parte hartzea izan dau. Ikuslego gaztearen parte hartzea nabarmentzen da, BADek egindako hain ohiko ikuskizunak ez diranen aldeko apostu hori baloretan dabenena, azken finean, zirkuitu komertzialetatik kanpoko ikuskizunak izaten dira. Era honetan, helburua bikotxa da: sortzaileei zeozelako euskarri bat eskaintzea eta publiko barria erakartea.\nNazinoartean ezagutzen diran konpainiak ekarteko aukerea emon dau BAD jaialdiak aurreko edizinoetan, antzezle prestigiotsuen lanak eta muntaiak, geroago honeek kritikarien eta nazinoarteko jaialdietako publikoaren errekonozimendua izan dabenak. Baina interesa pizten badau jaialdi honek, konpainia txikien eta alternatiboen lanak be ikusteko aukerea emoten dauelako da.